
Ρύθμιση θεμάτων Μετοχικών Ταμείων Υπουργείου Εθνι¬ 
κής Άμυνας και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Η πολιτική και στρατιωτική υπηρεσία των μετόχων 
του Μετοχικού Ταμείου Στρατού (Μ.Τ.Σ.), η οποία δεν υ¬ 
πάγεται υποχρεωτικώς στην ασφάλισή του, αλλά ανα¬ 
γνωρίζεται ως συντάξιμη για την παροχή σύνταξης από το 
Δημόσιο, μπορεί να αναγνωρισθεί ως χρόνος ασφάλισης 
στο Ταμείο, εφόσον υποβληθεί σχετική αίτηση από τους 
ενδιαφερομένους μέσα σε ένα έτος από την αναγνώριση 
της υπηρεσίας ως συντάξιμης και καταβληθούν οι κρατή¬ 
σεις που προβλέπονται στην επόμενη παράγραφο. 

2. Οι κρατήσεις, κατά την προηγούμενη παράγραφο, 
για την αναγνώριση πολιτικής ή στρατιωτικής υπηρεσίας, 
ενεργούνται ως εξής: 

α. Για όσους μετόχους υπηρετούν κατά την έναρξη ι¬ 
σχύος του παρόντος νόμου ποσό ίσο με το γινόμενο της 
προβλεπόμενης κράτησηςτου βαθμού, τον οποίο φέρει ο 
μέτοχος κατά την ημέρα υποβολής της αίτησής του, επί 
τόσο χρόνο όσο και ο αναγνωριζόμενος. Η καταβολή του 
ποσού μπορεί να γίνει εφάπαξ ή σε άτοκες δόσεις, μη δυ- 
νάμενες να υπερβούντον αναγνωριζόμενο χρόνο υπηρε¬ 
σίας. Οι όροι και προϋποθέσεις της καταβολής αυτής κα¬ 
θορίζονται με απόφαση του Υπουργού Εθνικής Άμυνας, 
που εκδίδεται ύστερα από εισήγηση του Διοικητικού Συμ¬ 
βουλίου του Μ.Τ.Σ.. 

β. Γ ια εκείνους που καθίστανται μέτοχοι του Μ.Τ.Σ. με¬ 
τά την έναρξη ισχύος του νόμου αυτού πρόσθετη μηνιαία 
κράτηση σε ποσοστό ίσο με την προβλεπόμενη νόμιμη υ¬ 
πέρ του Ταμείου κράτηση επί των, κατά το χρόνο καταβο¬ 
λής της, λαμβανόμενων αποδοχών και για χρονικό διά¬ 
στημα τόσο όσο και ο αναγνωριζόμενος χρόνος υπηρε¬ 
σίας. 

γ. Για τους εξερχόμενους, μετά την έναρξη ισχύος του 
νόμου, από Παραγωγικές Στρατιωτικές Σχολές και Αστυ¬ 
νομικές Σχολές, τα έτη σπουδών τους σε αυτές αναγνω¬ 
ρίζονται ως χρόνος μετοχικής σχέσης στο Ταμείο αμέσως 


μετά την έξοδό τους από αυτές, οπότε και αρχίζει η κατα¬ 
βολή της, κατά την προηγούμενη περίοδο, κράτησης για 
τον αναγνωριζόμενο χρόνο υπηρεσίας των ετών σπουδών 
τους. 

3.0 χρόνος υπηρεσίας των μετόχων, ο οποίος λογίζεται 
αυξημένος σύμφωνα με τις εκάστοτε ισχύουσες διατά¬ 
ξεις για τις στρατιωτικές συντάξεις, αναγνωρίζεται και ως 
χρόνος μετοχικής σχέσης μετά από αίτηση του μετόχου 
και καταβολή πρόσθετης μηνιαίας κράτησης σε ποσοστό 
ίσο με την προβλεπόμενη νόμιμη υπέρ Μ.Τ.Σ. κράτηση ε¬ 
πί των, κατά το χρόνο της καταβολής της πρόσθετης κρά¬ 
τησης, λαμβανόμενων αποδοχών και επί τόσο χρονικό 
διάστημα όσο και ο αναγνωριζόμενος κατά περίπτωση δι¬ 
πλός ή τριπλός χρόνος υπηρεσίας. 

4. Στις περιπτώσεις αναγνώρισης υπηρεσίας ως μετοχι¬ 
κής σχέσης και κατά τις παραγράφους 2 περ. β' και γ' και 
3 του άρθρου αυτού είναι δυνατή και η καταβολή της κρά¬ 
τησης εφάπαξ, που υπολογίζεται στο βαθμό που φέρει ο 
μέτοχος κατά την έναρξη καταβολής αυτής. 

5. Επιβάλλεται κράτηση 10% επίτου μερίσματος για την 
αναγνώριση της υπηρεσίας της παραγράφου 1: 

α. Γ ια όσους κατά την έναρξη ισχύος του παρόντος νό¬ 
μου εφαρμοζόταν η παράγραφος 3 του άρθρου 1 του 
ν. 1105/1980 και μέχρι την οριστική εξόφληση του ανα¬ 
γνωριζόμενου χρόνου μετοχικής τους σχέσης, για τον ο¬ 
ποίο δεν διενεργήθηκαν οι προβλεπόμενες κρατήσεις επί 
των αποδοχών ενεργείας τους. 

β. Γ ια όσους κατά την έναρξη ισχύος του νόμου αυτού 
έχουν ήδη εξέλθει της υπηρεσίας, στους οποίους κατά 
την κείμενη νομοθεσία αναγνωρίζεται και χρόνος μετοχι¬ 
κής σχέσης τους στο Μ.Τ.Σ. για τον οποίο δεν διενεργή¬ 
θηκαν οι προβλεπόμενες κρατήσεις επί των αποδοχών ε¬ 
νέργειας τους και για τόσο χρόνο όσος και ο αναγνωριζό¬ 
μενος. 

Άρθρο 2 

1. ΤαΤαμείαΑλληλοβοηθείαςΣτρατού, Ναυτικού και Α¬ 
εροπορίας του ν.δ. 398/1974 (ΦΕΚ 116 Α') και το Ταμείο 
Πρόνοιας Ναυτικού του ν.δ. 2997/1954 (ΦΕΚ 210 Α') κα- 
ταργούνται ως νομικά πρόσωπα δημοσίου δικαίου και με- 
τατρέπονται σε ειδικούς λογαριασμούς των αντίστοιχων 
Μετοχικών Ταμείων Στρατού, Ναυτικού και Αεροπορίας, 
με ίδιο προϋπολογισμό, απολογισμό και ισολογισμό. Η 

διαχείριση των ειδικών αυτών λογαριασμών ασκείται από 
τα Διοικητικά Συμβούλια των οικείων Μετοχικών Ταμείων. 
Στο Διοικητικό Συμβούλιο του Μετοχικού Ταμείου Στρα¬ 
τού για θέματα σχετικά με την άσκηση της παραπάνω αρ¬ 
μοδιότητας δεν μετέχει ο εκπρόσωπος της Ελληνικής Α¬ 
στυνομίας (ΕΛ.ΑΣ.). Στο Διοικητικό Συμβούλιο του Μετο¬ 
χικού Ταμείου Ναυτικού για θέματα σχετικά με το Ταμείο 
Πρόνοιας Ναυτικού δεν μετέχουν οι εκπρόσωποι του Λι¬ 
μενικού Σώματος και των αποστράτων αξιωματικών του 
Πολεμικού Ναυτικού. Με κοινή απόφαση των Υπουργών 
Εθνικής Άμυνας και Οικονομικών ρυθμίζεται κάθε λεπτο¬ 
μέρεια εφαρμογής της παραγράφου αυτής. 

2. Στην παράγραφο 5 του άρθρου 9 του ν.δ.1137/1946 
(ΦΕΚ 113 Α') προστίθεται δεύτερο εδάφιο ως εξής: 

"Η ετήσια δαπάνη, που απαιτείται για την πληρωμή συ¬ 
ντάξεων και την ιατροφαρμακευτική και νοσοκομειακή 
περίθαλψη του προσωπικού αυτού, καταβάλλεται από 
τους πόρους του Νοσηλευτικού Ιδρύματος Μετοχικού 
Ταμείου Στρατού (Ν.Ι.Μ.Τ.Σ.) στο Μ.Τ.Σ. και συμπίπτει κά¬ 
θε έτος με χρηματικό ποσό, που έχει διατεθεί από το 
Μ.Τ.Σ. για τις παραπάνω δαπάνες κατά το προηγούμενο 
έτος." 

3. Ως πιστοποιητικά, κατά την παράγραφο 2 του άρ¬ 
θρου 25 του ν.δ.1938/1942 (ΦΕΚ 289 Α'), νοούνται και οι 
εκδιδόμενες άδειες, θεωρήσεις, βεβαιώσεις και συνα- 
πτόμενες συμβάσεις, που εκδίδονται από τις υπηρεσίες, 
οργανισμούς και εποπτευόμενα νομικά πρόσωπα των Υ¬ 
πουργείων Εθνικής Άμυνας, Δημόσιας Τάξης αρμοδιότη¬ 
τας της ΕΛ.ΑΣ. και Εμπορικής Ναυτιλίας αρμοδιότητας 
Λιμενικού Σώματος (Λ.Σ.), με την επιφύλαξη των διατάξε¬ 
ων του άρθρου 13του ν. 2579/1998 (ΦΕΚ31 Α'). 

4. Με απόφαση του Υπουργού Εθνικής Άμυνας καθορί¬ 
ζονται ο φορέας διαχείρισης του ενσήμου της παραγρά¬ 
φου 2 του άρθρου 25 του ν.δ.1938/1942 (ΦΕΚ 289 Α'), οι 
δαπάνες διαχείρισής του, εκτύπωσης και διανομής του, 
καθώς και η κατανομή των προερχόμενων εσόδων μετα¬ 
ξύ των Μετοχικού Ταμείου Στρατού (Μ.Τ.Σ.), Μετοχικού 
Ταμείου Ναυτικού (Μ.Τ.Ν.) και Μετοχικού Ταμείου Αερο¬ 
πορίας (Μ.Τ.Α.). 

5. Το ποσοστό του σαράντα τοις εκατό (40%), που προ- 
βλέπεται από την παράγραφο 2 του άρθρου 18 του ν.δ. 
398/1974 (ΦΕΚ 116 Α') ορίζεται σε εξήντα τοις εκατό 
(60%). 

6. Η περίοδος β' της παραγράφου 1 του άρθρου 10 του 
ν.δ. 398/1974 (ΦΕΚ 116 Α'), όπως αυτό αντικαταστάθηκε 
από το άρθρο 2 του ν. 788/1978 (ΦΕΚ 104 Α'), αντικαθί¬ 
σταται ως εξής: 

"β. Ο χρόνος σπουδών στις Ανώτατες Σχολές, υπό την 
προϋπόθεση ότι το πτυχίο της οικείας Σχολής ή η ιδιότη¬ 
τα του τελειόφοιτου ή του φοιτητή αυτής αποτελούν τυ¬ 
πικό προσόν για την κατάταξη στο Σώμα, στο οποίο κατε- 
τάγη ο μέτοχος." 

7. Γιατον υπολογισμό του εφάπαξ βοηθήματος κατά τις 
διατάξεις του ν.δ. 398/1974, όταν εφαρμόζεται η διάταξη 
της παραγράφου 3 του άρθρου 3 του ν. 2448/1996, το ε¬ 
πίδομα εξομάλυνσης μισθολογικών διαφορών των δικαι¬ 
ούχων υπολογίζεται στο υψηλότερο ποσό, το οποίο έλα¬ 
βαν καθ’ όλη τη διάρκεια συμμετοχής τους στο Ταμείο. Η 
εκάστοτε προβλεπόμενη κράτηση επί του επιδόματος ε¬ 
ξομάλυνσης μισθολογικών διαφορών ενεργείται και υπο¬ 
λογίζεται συμψηφιστικά, κατά την ημερομηνία λήψης του 
εφάπαξ βοηθήματος. Η κράτηση αυτή ενεργείται και επί 


της διαφοράς μεταξύ του υψηλότερου ποσού του επιδό¬ 
ματος εξομάλυνσης μισθολογικών διαφορών που έλαβαν 
ο δικαιούχος του εφάπαξ βοηθήματος καθ’ όλη τη διάρ¬ 
κεια συμμετοχής του στο Ταμείο καιτου ποσού που πράγ¬ 
ματι ελάμβανε κατά την ημερομηνία λήξης της μετοχικής 
τους σχέσης, επί το αντίστοιχο δε χρονικό διάστημα της 
διαφοράς αυτής. 

8. Οι κρατήσεις έκτων καταβαλλόμενων αποζημιώσεων 
εξωτερικού, που αποτελούν πόρους του Ειδικού Κλάδου 
Οικονομικής Ενίσχυσης Μερισματούχων Μ.Τ.Σ. σύμφωνα 
με τη διάταξη του άρθρου 8 παρ. 2 γ' στ. 3 του ν. 
2448/1996 (ΦΕΚ 279 Α'), ορίζονται σε ποσοστό οκτώ τοις 
εκατό (8%). 

Άρθρο 3 

1. Οι προβλεπόμενοι από την παράγραφο 2 περ. ε' στ. 2 
και στ' του άρθρου 8 του ν. 2448/1996 (ΦΕΚ 279 Α') πόροι 
υπέρ του Ειδικού Κλάδου Οικονομικής Ενίσχυσης Μερι- 
σματούχωντου Μ.Τ.Σ. ισχύει αντίστοιχα και για τα Μ.Τ.Ν. 
και Μ.Τ.Α., αποκλειστικώς για την ενίσχυση του λαμβανό- 
μενου εκάστοτε μερίσματος από τους μερισματούχους 
των παραπάνω Ταμείων. Όπου στις ανωτέρω διατάξεις 
του άρθρου 8 του ν. 2448/1996 αναφέρονται το Ταμείο 
Αλληλοβοήθειας Στρατού και το Ταμείο Εθνικής Άμυνας, 
για την εφαρμογή του προηγούμενου εδαφίου νοούνται 
αντίστοιχα για μεν το Πολεμικό Ναυτικό ο Ειδικός λογα¬ 
ριασμός του Ταμείου Αλληλοβοήθειας Ναυτικού και το 
Ταμείο Εθνικού Στόλου, για δετήν Πολεμική Αεροπορία ο 
Ειδικός Λογαριασμός του Ταμείου Αλληλοβοήθειας Αε¬ 
ροπορίας και το Ταμείο Αεροπορικής Άμυνας. 

2. Στο άρθρο 2τουπ.δ της 21/31.10.1932 (ΦΕΚ 387 Α') 
"Κωδικοποίηση διατάξεων νόμων για το Μ.Τ.Ν." προστί¬ 
θενται εδάφια ως εξής: 

" Με απόφαση του Υπουργού Εθνικής Άμυνας καθορί¬ 
ζεται το ανώτατο χρηματικό όριο, μέχρι του οποίου δύνα- 
ται το Διοικητικό Συμβούλιο του Μ.Τ. Ν. να προβαίνει σε ε- 
ξώδικο συμβιβασμό. Για την υπέρβαση αυτού απαιτείται 
έγκριση του Υπουργού Εθνικής Άμυνας, μετά από προη¬ 
γούμενη γνωμοδότηση του Νομικού Συμβουλίου του 
Κράτους. Το Διοικητικό Συμβούλιο του Ταμείου είναι αρ¬ 
μόδιο για την αποδοχή ή μη κληρονομιών, κληροδοσιώνή 
δωρεών, που αφορούν κινητά πράγματα, χρήματα ή κινη¬ 
τές αξίες και δεν τελούν υπό όρο, τρόπο ή οποιαδήποτε 
αίρεση." 

3. Στο άρθρο 42 του π.δ. της 21 /31.10.1932 (ΦΕΚ 387 Α') 
προστίθεται δεύτερο εδάφιο ως εξής: 

" Η ανωτέρω διάταξη αναφορικά με την προβλεπόμενη 
κράτηση λόγω διαφοράς προαγωγής επί τρίμηνο εφαρ¬ 
μόζεται και για όσους εξέρχονται από τις τάξεις του Πο¬ 
λεμικού Ναυτικού καιτου Λιμενικού Σώματος προαγόμε- 
νοι σε ανώτερο βαθμό." 

4. Στο πρώτο εδάφιο της παραγράφου Α'του άρθρου 20 
του π.δ. της 21/31.10.1932 (ΦΕΚ 387 Α'), όπως το άρθρο 
αυτό αντικαταστάθηκε από το άρθρο 12 του α.ν. 
1005/1937 (ΦΕΚ 520 Α'), μετά τη λέξη "δίοποι" τίθεται κόμ¬ 
μα και προστίθεται η λέξη "λιμενοφύλακες". 

5. Η παράγραφος 1 του άρθρου 83 του π.δ της 
21/31.10.1932 (ΦΕΚ 387 Α'), όπως το άρθρο αυτό αντικα- 
ταστάθηκε από το άρθρο 8 του ν.δ. 3967/1959 (ΦΕΚ 176 
Α'), αντικαθίσταται ως εξής: 

"1. Η είσπραξη του βοηθήματος οικογενειακής αυτοτέ¬ 
λειας λόγω τέλεσης γάμου ενεργείται με μόνη την εξο- 

φλητική απόδειξη του εκδιδόμενου εντάλματος πληρω¬ 
μής, που υπογράφεται από το δικαιούχο τέκνο, εφόσον εί¬ 
ναι ενήλικο, άλλως από τους ασκούντες τη γονική μέριμνα 
αυτού κατά τις διατάξεις του Αστικού Κώδικα." 

6. Στο άρθρο 2 του ν. 994/1949 (ΦΕΚ 136 Α') προστίθε¬ 
ται παράγραφος 4 ως εξής: 

"4. Γ ιατις θυγατέρεςπου απεβίωσαν ή αποβιώνουν πριν 
από τη λήψη του βοηθήματος οικογενειακής αυτοτέλει¬ 
ας, οι καταβληθείσες κρατήσεις επιστρέφονται έντοκα, 
με απόφαση του Διοικητικού Συμβουλίου του Μ.Τ.Ν., μό¬ 
νο στους γονείς τους που βρίσκονται στη ζωή. Η έντοκη ε¬ 
πιστροφή πραγματοποιείται με βάση το επιτόκιο της Τρά¬ 
πεζας της Ελλάδος, που ισχύει για τα διαθέσιμα του Τα¬ 
μείου κατά το χρόνο θανάτου του τέκνου." 

7. Με προεδρικό διάταγμα, που εκδίδεται ύστερα από 
πρότασητων Υπουργών ΕθνικήςΆμυνας και Εσωτερικών, 
Δημόσιας Διοίκησης και Αποκέντρωσης, μετά από γνώμη 
του Διοικητικού Συμβουλίου του Μ.Τ.Ν., καθορίζεταιη ορ¬ 
γάνωση των υπηρεσιών του Ταμείου, καθώς και η τυχόν α¬ 
ναδιάρθρωση των οργανικών θέσεων του στρατιωτικού 
και του εν γένει πολιτικού προσωπικού αυτού. Εφόσον 
δενπροκαλείται οικονομική επιβάρυνση, με το παραπάνω 
διάταγμα είναι δυνατόν να συνιστώνται νέα Τμήματα, κα¬ 
θώς και να συγχωνεύονται, τροποποιούνται ή μετονομά¬ 
ζονται υπάρχοντα. 

Άρθρο 4 

1. Στην παράγραφο 3 του άρθρου 70 του π.δ της 
21 /31.10.1932 (Φ Ε Κ 387 Α'), όπως αυτή αντικαταστάθη κε 
από το άρθρο 32 του α.ν. 1005/1937 (ΦΕΚ 520 Α'), προ¬ 
στίθενται δύο εδάφια ως εξής: 

"Επίσης αναγνωρίζεται ως χρόνος μετοχικής σχέσης 
στο Μ.Τ.Ν. οπροβλεπόμενοςχρόνος σπουδώνσεΑνώτα- 
τα Εκπαιδευτικά Ιδρύματα, υπό την προϋπόθεση ότι το 
πτυχίο της οικείας Σχολής ή η ιδιότητα του τελειόφοιτου 
ή του φοιτητή αποτελούν τυπικό προσόντων υποψηφίων 
για την κατάταξή τους ως Δοκίμων Σημαιοφόρων Οικονο¬ 
μικών, Δοκίμων Σημαιοφόρων Λιμενικού και σπουδαστών 
της Στρατιωτικής Σχολής Αξιωματικών Σωμάτων ή για την 
κατάταξή τους απευθείας ως μονίμων Αξιωματικών του 
Πολεμικού Ναυτικού ή του Λιμενικού Σώματος. Προκει- 
μένου για Αξιωματικούς του Λιμενικού Σώματος, προέ¬ 
λευσης εκ του Εμπορικού Ναυτικού, αναγνωρίζεται ως 
χρόνος μετοχικής σχέσης στο Μ.Τ.Ν. ο χρόνος φοίτησής 
τους στις Ανώτερες Δημόσιες Σχολές Εμπορικού Ναυτι¬ 
κού ή Ακαδημίες Εμπορικού Ναυτικού, καθώς και ο χρό¬ 
νος θαλάσσιας υπηρεσίας που ισχύει κάθε φορά και απο¬ 
τελεί τυπικό προσόν των υποψηφίων για κατάταξή τους 
ως Δοκίμων Σημαιοφόρων Λιμενικών." 

2. Η παράγραφος 4 του άρθρου 70 του π.δ της 
21/31.10.1932 (ΦΕΚ 387 Α'), που προστέθηκε με την πα¬ 
ράγραφο 1 του άρθρου 4τουν. 994/1949 (ΦΕΚ 136 Α'), α¬ 
ντικαθίσταται ως εξής: 

"4. Το πλήρες μέρισμα για τους μετόχους που έχουν 
πάνω από είκοσι πέντε (25) χρόνια υπηρεσίας, σύμφω¬ 
να με τα οριζόμενα στην παράγραφο 3 του παρόντος 
άρθρου, προσαυξάνεται κατά ένα πεντηκοστό (1/50) 
για κάθε επιπλέον έτος, χωρίς να δύναται η προσαύξη- 
ση αυτή να υπερβεί τα δεκαπέντε πεντηκοστά (15/50) 
του πλήρους μερίσματος. Υπηρεσία που υπερβαίνει 
τους έξι (6) μήνες αναγνωρίζεται ως ολόκληρο έτος, με 
καταβολή των κρατήσεων που αναλογούν για το διά¬ 


στημα μέχρι συμπληρώσεως πλήρους έτους (δώδεκα 
μηνών)." 

3. Προστίθενται παράγραφοι 5 και 6 στο άρθρο 70 του 
π.δ. της 21 /31.10.1932 (ΦΕΚ 387 Α') ως εξής: 

"5. Η αναγνώριση από το Μ.Τ.Ν.τωνπροϋπηρεσιώντης 
παραγράφου 3 του παρόντος άρθρου πραγματοποιείται 
αμέσως μετά την απόκτηση της ιδιότητας του μονίμου με 
απόφαση του Διοικητικού Συμβουλίου του Ταμείου, ύστε¬ 
ρα από αίτηση του ενδιαφερομένου. Για την αναγνώριση 
των προϋπηρεσιών αυτών, οι παραπάνω υπόκεινται επί 
χρονικό διάστημα ίσο προςτον αναγνωριζόμενο χρόνο σε 
πρόσθετη κράτηση υπέρ Μ.Τ.Ν., που υπολογίζεται επί 
των εκάστοτε αποδοχών του βαθμού τους. Με απόφαση 
του Διοικητικού Συμβουλίου του Μ.Τ.Ν. καθορίζεταιη δια¬ 
δικασία αναγνώρισης των προϋπηρεσιών αυτώνγια μετό¬ 
χους που υπηρετούν κατά την έναρξη ισχύος του παρό¬ 
ντος νόμου. 

6. Καθορίζεται κατώτατο όριο μερίσματος ανεξαρτή¬ 
τως βαθμού και ετών υπηρεσίας στο ένα τρίτο (1/3) του 
μερίσματος του βαθμού του Σημαιοφόρου με εικοσιεπτα- 
ετή (27ετή) υπηρεσία. Το μέρισμα αυτό προσαυξάνεται 
με το εκάστοτε αναλογούν χρονοεπίδομα." 

4. Μέτοχοι του Ειδικού Λογαριασμού Χρηματικής Αρω¬ 
γής Οικογενειών Στρατιωτικών στο Ταμείο Αλληλοβοή¬ 
θειας Ναυτικού του ν. 354/1976 (ΦΕΚ 148 Α') είναι υπο¬ 
χρεωτικά και οι στρατιωτικοί του Λιμενικού Σώματος, δι¬ 
καιούχοι δε της προβλεπόμενης, κατ’ άρθρο 3 του νόμου 
αυτού, εφάπαξ χρηματικής αρωγής είναι και οι οικογένει¬ 
ες των στρατιωτικών του Λιμενικού Σώματος. 

5. Η καταβολή εισφοράς των μετόχων της προηγούμε¬ 
νης παραγράφου αρχίζει από την έναρξη ισχύος του πα¬ 
ρόντος νόμου, η καταβολή δε της προβλεπόμενης εφά¬ 
παξ χρηματικής αρωγής στις δικαιούχος οικογένειες της 
παραπάνω παραγράφου αρχίζει δύο έτη μετά την έναρξη 
ισχύος του παρόντος νόμου. 

6. Η αναπροσαρμογή μερισμάτων που ήδη καταβάλλο¬ 
νται και προκύπτει από την εφαρμογή των διατάξεων του 
παρόντος άρθρου θα αρχίσει την πρώτη του επόμενου 
μήνα μετά την παρέλευση έτους από την έναρξη ισχύος 
του νόμου αυτού, χωρίς δικαίωμα λήψης αναδρομικών 
παροχών. Γ ια τους προ της ισχύος του παρόντος νόμου 
μερισματούχους η κράτηση για αναγνώριση προϋπηρε¬ 
σιών υπολογίζεται και καταβάλλεται βάσει του βαθμού 
που τους έχει απονεμηθεί το μέρισμα και στο ύψος των εν 
ενεργεία ομοιόβαθμών τους, θα διαρκεί δε όσο και το 
χρονικό διάστημα της αναγνωριζόμενης προϋπηρεσίας. 

Άρθρο 5 

1. Οι παράγραφοι 4 και 5 του άρθρου 3 του α.ν. 1988/ 
1939 (ΦΕΚ 414 Α'), όπως η παράγραφος 5 αντικαταστά- 
θηκε από την παράγραφο 2 του άρθρου 2 του ν.δ. 3981/ 
1959 (ΦΕΚ 193 Α'), αντικαθίστανται ως εξής: 

"4. Μερισματούχοι, κυρίως ασφαλισμένοι του Ταμείου, 
καθίστανται οι μέτοχοι αυτού, εφόσον δικαιωθούν σύντα¬ 
ξης από τον κύριο συνταξιοδοτικό τους φορέα και τους 
καταβάλλεται η σύνταξη. Οι έκτων μετόχων μερισματού- 
χοι δεν υπόκεινται σε εισφορές λόγω μερίσματος για το 
χρόνο της στρατιωτικής τους θητείας στην Πολεμική Αε¬ 
ροπορία. 

5. Μερισματούχοιτου Ταμείου καθίστανται και τα μέλη 
της χηρεύουσας οικογένειας, που προβλέπονται κατά 
τον Κώδικα Πολιτικών και Στρατιωτικών Συντάξεων, ε- 

φόσον λόγω θανάτου ή αφάνειας μετόχου ή μερισμα- 
τούχου κυρίως ασφαλισμένου δικαιωθούν κύριας σύ¬ 
νταξης από το συνταξιοδοτικό φορέα του θανόντα ή κη- 
ρυχθέντα σε αφάνεια. Επί πλειόνων δικαιούχων χηρεύ- 
ουσας οικογένειας το μέρισμα καταβάλλεται κατ’ 
ισομοιρία." 

2. Η παράγραφος 2 του άρθρου 6 του ν.δ. 3981/1959 
(ΦΕΚ 193 Α') αντικαθίσταται ως εξής: 

"2. Ειδικώς το δικαίωμα μετόχου του Ταμείου να κατα¬ 
στεί κατά τις ισχύουσες διατάξεις μερισματούχος αυτού, 
καθώς και το αντίστοιχο δικαίωμα της χηρεύουσας οικο¬ 
γένειας αυτού δεν υπόκειται σε παραγραφή. Δεν χορη¬ 
γούνται αναδρομικά μερίσματα πέραν του έτους απάτην 
υποβολή της σχετικής αίτησης. Γεγενημένες και ληξιπρό¬ 
θεσμες απαιτήσεις μερισματούχων, μη εισπραχθείσες α¬ 
πό τους δικαιούχους εντός δύο ετών, παραγράφονται και 
αποτελούν πόρους αυτού." 

3. Ελλείψει ανωτέρου βαθμού στους Πτεράρχους που 
δικαιώθηκαν σύνταξης προσαυξημένης με επίδομα χρό¬ 
νου υπηρεσίας τουλάχιστον σαράντα τέσσερα επί τοις ε¬ 
κατό (44%) ή είκοσι οκτώ επί τοις εκατό (28%) χορηγού¬ 
νται δύο ή ένα μερίδια αντίστοιχα επιπλέοντου αρτίου με¬ 
ρίσματος. 

4. Στην περίοδο α'της παραγράφου 6 του άρθρου 9 του 
α.ν. 1988/1939 (ΦΕΚ 414 Α'), όπως η παράγραφος αυτή 
συμπληρώθηκε και αντικαταστάθηκε αντίστοιχα από το 
άρθρο 4 του α.ν. 2163/1939 (ΦΕΚ 562 Α') και την παρά¬ 
γραφο 2 του άρθρου 4 του ν.δ. 3981/1959 (ΦΕΚ 193 Α'), 
πριν από την περίπτωση του Αρχηγού Γ.Ε.Α. προστίθεται 
η εξής περίπτωση: 

"Πτεράρχου μερίδια 34" 

και πριν από την περίπτωση του Αρχισμηνία προστίθε¬ 
ται η εξής περίπτωση: 

"Ανθυπασπιστή μερίδια 13". 

5. Οι διατάξεις του παρόντος άρθρου ισχύουν και για 
τους ήδη κυρίως ασφαλισμένους μερισματούχους, κα¬ 
θώς και γιατις χηρεύουσες οικογένειες αυτών, απάτην υ¬ 
ποβολή σχετικής αίτησης προς το Μ.Τ.Α.. 

Άρθρο 6 

1. Η παράγραφος 1 του άρθρου 1 τουν.1911/1990 (ΦΕΚ 
166 Α') αντικαθίσταται ως εξής: 

"1. Στις Ανώτατες Στρατιωτικές Σχολές και στις Στρα¬ 
τιωτικές Σχολές Υπαξιωματικών των Ενόπλων Δυνάμεων 
εισάγονται άνδρες και γυναίκες. Ειδικά για τους υποψη¬ 
φίους, ανεξάρτητα από το φύλο, των Τμημάτων: 

α. Όπλων της Στρατιωτικής Σχολής Ευελπίδων και της 
Σχολής Μονίμων Υπαξιωματικών, 

β. Μαχίμων και Μηχανικών της Σχολής Ναυτικών Δοκί¬ 
μων και 

γ. Ιπταμένων της Σχολής Ικάρων, 

οι επιδόσεις των προκαταρκτικών εξετάσεων, που ανα- 
φέρονται στην παράγραφο 3 του άρθρου 2, είναι διαφο¬ 
ρετικές από τις επιδόσεις που απαιτούνται για τους υπο¬ 
ψηφίους των άλλων Τμημάτων των προαναφερόμενων 
Σχολών, επειδή οι εξερχόμενοι από αυτά μόνιμοι αξιωμα¬ 
τικοί έχουν ως αποστολή τη στελέχωση των μονάδων ε¬ 
κείνων, οι οποίες θα κληθούν να αντιμετωπίσουν οποια¬ 
δήποτε κρίση και ως εκ τούτου επιβάλλεται η εκπαίδευσή 
τους, σαν απόρροια της φυσικής τους κατάστασης, να εί¬ 
ναι εκ των προτέρων τέτοια που να τους διασφαλίζει τη 
διαρκή παρουσία τους στις μονάδες αυτές, ώστε να δια¬ 


τηρείται κάτω από οποιεσδήποτε συνθήκες η υψηλή μα¬ 
χητική ικανότητά τους." 

2. Οιπαράγραφοι2και3του άρθρου 1 τουν.1911/1990, 
όπως η παράγραφος 3 αντικαταστάθηκε από το άρθρο 25 
του ν. 2109/1992 (ΦΕΚ 205 Α'), καταργούνται, η δε παρά¬ 
γραφος 4 αναριθμείται σε 2. 

3. Με κοινή απόφαση των Υπουργών Εθνικής Άμυνας 
και Εθνικής Παιδείας και Θρησκευμάτων, που εκδίδεται 
κάθε τριετία, καθορίζονται για κάθε έτος συγκεκριμένες 
θέσεις σε Τμήματα Πολυτεχνικών, Οικονομικών, Κοινω- 
νιολογίας, Ψυχολογίας, Πληροφορικής ή Επιστήμης Υ¬ 
πολογιστών, Στατιστικής και Οργάνωσης και Διοίκησης 
Επιχειρήσεων, Επιστήμης και Τεχνολογίας Τροφίμων 
Σχολών των Ανωτάτων Εκπαιδευτικών Ιδρυμάτων (Α.Ε.Ι.), 
για κατάταξη μονίμων εν ενεργεία Αξιωματικών των Ενό¬ 
πλων Δυνάμεων (Ε.Δ.), αποφοίτων των Ανωτάτων Στρα¬ 
τιωτικών Εκπαιδευτικών Ιδρυμάτων, πέραν των προβλε- 
πόμενων από τις ισχύουσες διατάξεις θέσεων για κατά¬ 
ταξη πτυχιούχων Α.Ε.Ι.. Για τη διαδικασία και τις 
προϋποθέσεις των κατατάξεων αυτών ισχύουν οι διατά¬ 
ξεις του άρθρου4τουν. 1865/1989 (ΦΕΚ210Α'). 

4. Στο άρθρο 4 του ν. 2292/1995 (ΦΕΚ 35 Α') προστίθε¬ 
ται περίοδος ια' ως εξής: 

"ια. Το Επιτελείο Υπουργού Εθνικής Άμυνας". 

5. Το Εργοστάσιο Τηλεπικοινωνιών - Ηλεκτρονικών Μέ¬ 
σων (Ε.Τ.Η.Μ.) υπάγεται στο Γενικό Επιτελείο Αεροπο¬ 
ρίας (Γ.Ε.Α.). 

6. Το δεύτερο εδάφιο της παραγράφου 3γ'του άρθρου 

19 του ν. 2292/1995 (ΦΕΚ 35 Α') αντικαθίσταται ως εξής: 

"Εφόσον υφίσταται Αντιναύαρχος, ο οποίος υπηρετεί 

σε οργανική θέση του Πολεμικού Ναυτικού ή του Γ ενικού 
Επιτελείου Εθνικής Άμυνας (Γ.Ε.ΕΟ.Α.), αυτός μετέχει α¬ 
ντί ενός μαχίμου Υποναυάρχου." 

7. Το δεύτερο εδάφιο της παραγράφου 3ε'του άρθρου 

20 του ν. 2292/1995 (ΦΕΚ 35 Α') αντικαθίσταται ως εξής: 

"Εφόσον υφίσταται Αντιπτέραρχος, ο οποίος υπηρετεί 

σε οργανική θέση της Πολεμικής Αεροπορίας ή του 
Γ.Ε.ΕΟ.Α., αυτός μετέχει αντί ενός των ιπταμένων Υπο¬ 
πτεράρχων, ο οποίος ορίζεται από τον Αρχηγό Γ.Ε.Α.." 

Άρθρο 7 

1. Η παράγραφος 6 του άρθρου 34 του ν.δ.1400/1973 
(ΦΕΚ 114 Α') αντικαθίσταται ως εξής: 

"6. Από τον παραπάνω περιορισμό εξαιρούνται: 1) οι 
Αξιωματικοί του θρησκευτικού Σώματος και 2) οι Αξιω¬ 
ματικοί που εκλέγονται μέλη διδακτικού και ερευνητι¬ 
κού προσωπικού των Α.Ε.Ι. ή ερευνητικού προσωπικού 
των Τεχνολογικών Εκπαιδευτικών Ιδρυμάτων. Γιατις ως 
άνω κατηγορίες αξιωματικών η αποδοχή της αίτησης 
παραίτησης μπορεί να γίνει δεκτή οποτεδήποτε και πριν 
από τη συμπλήρωση των ανειλημμένων τους υποχρεώ¬ 
σεων." 

2. Η διάταξη της παραγράφου 7 του άρθρου 1 του ν. 
2109/1992 (ΦΕΚ 205 Α') ισχύει και για τους αποφοίτους 
της Σχολής Αξιωματικών Νοσηλευτικής τετραετούς φοί¬ 
τησης του άρθρου 9του ν. 1848/1989 (ΦΕΚ 112 Α'). 

3. Το δεύτερο εδάφιο της παραγράφου 2 του άρθρου 
10 του ν. 2225/1994 (ΦΕΚ 121 Α') αντικαθίσταται ως εξής: 

"Ο κάθε υποψήφιος εξετάζεται από τη Σχολή της πρώ¬ 
της προτίμησής του, όπως αυτή δηλώνεται στην αίτηση- 
δήλωση υποψηφίου Στρατιωτικών Σχολών και υποβάλλε¬ 
ται στο Υπουργείο Εθνικής Άμυνας." 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1857 


4. Η παράγραφος 4 του άρθρου 13 του ν. 1848/1989 
(ΦΕΚ 112 Α') αντικαθίσταται ως εξής: 

"4. Μετά τη λήξη της πενταετούς υποχρέωσής τους ό¬ 
σοι επιθυμούν μπορούν, ύστερα από αίτησή τους, να α¬ 
ξιολογηθούν και επιλεγούν για περαιτέρω παραμονή στις 
Ένοπλες Δυνάμεις με το βαθμό που φέρουν ως εθελο¬ 
ντές μακράς θητείας (Ε.Μ.Θ.) μέχριτη συμπλήρωση 35ε- 
τούς συντάξιμης υπηρεσίας και εξελίσσονται βαθμολογι¬ 
κά μέχρι το βαθμό του Ανθυπασπιστή και μισθολογικά μέ- 
χριτο βαθμό του Λοχαγού καιτων αντιστοίχων των άλλων 
Κλάδων των Ενόπλων Δυνάμεων. Οι προϋποθέσεις, τα 
κριτήρια, η διαδικασία επιλογής καιένταξήςτους στην κα¬ 
τηγορία των Ε.Μ.Θ. καθορίζονται με απόφαση του Υ¬ 
πουργού Εθνικής Άμυνας, που εκδίδεται μετά από πρό¬ 
ταση του αρμόδιου κατά Κλάδο Ανωτάτου Συμβουλίου. Η 
ένταξή τους πραγματοποιείται με απόφαση του Υπουρ¬ 
γού Εθνικής Άμυνας ύστερα από πρόταση των αρμόδιων 
Συμβουλίων Κρίσεων. Μέχρι την έναρξη ισχύος των προ- 
βλεπόμενων στο δεύτερο εδάφιο της παρούσας παρα¬ 
γράφου υπουργικών αποφάσεων, όσοι εθελοντές πεντα¬ 
ετούς υπηρεσίας υπέβαλαν αίτηση ένταξής τους στο θε¬ 
σμό των Ε.Μ.Θ. συνεχίζουν να διέπονται από τις 
προϊσχύουσες διατάξεις." 

5. Η παράγραφος 23 του άρθρου 4 του ν. 2439/1996 
(ΦΕΚ 219 Α') αντικαθίσταται ως εξής: 

"23. Κάθε Όπλο και Σώμα του Στρατού Ξηράς, με εξαί¬ 
ρεση τα Σώματα Στρατιωτικών Γραμματέων, Φροντιστών 
και Αρχιτεχνιτών για το Στρατό Ξηράς και Πληρωμάτων 
Στόλου για το Πολεμικό Ναυτικό, έχει τη δική του ιεραρ¬ 
χία και μετέχει στο οικείο Γ ενικό Επιτελείο από έναν Διευ¬ 
θυντή Όπλου ή Σώματος αντίστοιχα." 

6. Η παράγραφος 1 του άρθρου 1 του ν.δ.1013/1971 
(ΦΕΚ 204 Α') αντικαθίσταται ως εξής: 

"1. Η Γεωγραφική Υπηρεσία Στρατού (Γ.Υ.Σ.) αποτελεί 
Μονάδα του Γεωγραφικού Σώματος, οικονομικώς ανε¬ 
ξάρτητη, υπαγόμενη στη Διεύθυνση του Σώματος του Γ ε¬ 
νικού Επιτελείου Στρατού." 

Άρθρο 8 

1. Το πρώτο εδάφιο της παραγράφου 8 του ν.δ. 1400/ 
1973 (ΦΕΚ 114 Α'), όπως αντικαταστάθηκε από το άρθρο 
2 του ν. 270/1976 (ΦΕΚ46Α'), αντικαθίσταται ως εξής: 

"8. Για κάλυψη αναγκών περιόδου επιστράτευσης ή πο¬ 
λέμου σε ιπτάμενο προσωπικό, οι μόνιμοι και έφεδροι 
στην εφεδρεία Αξιωματικοί, που εργάζονται ως επαγγελ- 
ματίες χειριστές αεροσκαφών αναγνωρισμένων οργανι¬ 
σμών και εταιριών και διατηρούν την πτητική τους ικανό¬ 
τητα, σύμφωνα με τα ισχύοντα στους κανονισμούς λει¬ 
τουργίας αυτών, παραμένουν στα στελέχη της εφεδρείας 
των ιπταμένων Αξιωματικών μέχρι να καταληφθούν από 
το όριο ηλικίας, που καθορίζεται με την εκάστοτε ισχύου- 
σα νομοθεσία." 

2. Οι διατάξεις των άρθρων 14 και 17 του ν. 2342/1953 
(ΦΕΚ 74 Α') εφαρμόζονται και στους εθελοντές υπαξιω- 
ματικούςτης Πολεμικής Αεροπορίας. 

3. Η παράγραφος 2 του άρθρου 15 του ν.δ. 3748/1957 
(ΦΕΚ 178Α'), όπως αντικαταστάθηκε απότο άρθρο 12του 
ν. 1680/1987 (ΦΕΚ 7 Α'), αντικαθίσταται ως εξής: 

"2. Το ύψος του ποσού της προηγούμενης παραγράφου 
και ο τρόπος υπολογισμού και καταβολής του στους δι¬ 
καιούχους καθορίζεται με κοινή απόφαση των Υπουργών 
Εθνικής Άμυνας και Οικονομικών, αναπροσαρμόζεται δε 


αυτομάτως με βάση τη μεταβολή του μέσου όρου της τι¬ 
μής πώλησης αμόλυβδης βενζίνης και απλού λαδιού κάθε 
έτους, όπως προκύπτει από βεβαίωση της Εθνικής Στατι¬ 
στικής Υπηρεσίας." 

4. Στην αρμόδια Διεύθυνση του Γενικού Επιτελείου 
Στρατού, για λόγους επιστρατευτικής παρακολούθησης, 
διαβιβάζονται από τα αρμόδια Υπουργεία κάθε είδους 
στοιχεία, τα οποία αφορούν οποιοδήποτε είδος οχήμα¬ 
τος, αγροτικού μηχανήματος ή ρυμουλκούμενου από τα 
αναφερόμενα στον εκάστοτε ισχύοντα Κώδικα Οδικής 
Κυκλοφορίας, καθώς και τα μηχανήματα έργων. Το είδος, 
ο χρόνος, ο τρόπος, η έκταση, η συχνότητα και κάθε άλλη 
αναγκαία λεπτομέρεια, που αφορά στη διαβίβαση των πα¬ 
ραπάνω στοιχείων στη Στρατιωτική Υπηρεσία, καθορίζο¬ 
νται με κοινή απόφαση του Υπουργού Εθνικής Άμυνας και 
των συναρμόδιων Υπουργών. 

Άρθρο 9 

1. Οι διαχειριστές υλικού των αποθηκών βάσεων υλικού 
και προκεχωρημένων αποθηκών υλικού του Στρατού Ξη¬ 
ράς, στις οποίες προβλέπονται ίδια Γ ραφεία Ελέγχου και 
Εκκαθαρίσεων Λογαριασμών Υλικού (Γ.Ε.Ε.Λ.Υ.) υποβάλ¬ 
λουν εφεξής τους λογαριασμούς της διαχείρισής τους 
για έλεγχο, όπως εκάστοτε και ειδικότερα καθορίζεται α¬ 
πό το Ελεγκτικό Συνέδριο, στα Ελεγκτήρια Υλικού Στρα¬ 
τού. Οι λεπτομέρειες εφαρμογής του προηγούμενου ε¬ 
δαφίου καθορίζονται με απόφαση του Υπουργού Εθνικής 
Άμυνας. Στις παραπάνω αποθήκες βάσεων υλικού και 
προκεχωρημένες αποθήκες υλικού που υπάρχουν ανεξέ¬ 
λεγκτοι λογαριασμοί υλικού ή εκκρεμότητες ελέγχου και 
εκκαθάρισης λογαριασμών υλικού του τρέχοντος οικονο¬ 
μικού έτους ή παλαιοτέρωντου τρέχοντος οικονομικών ε¬ 
τών και μέχρις ελέγχου και τακτοποίησής τους, διατη¬ 
ρούνται τα υφιστάμενα Γ.Ε.Ε.Λ.Υ.. 

2. Οι κενές οργανικές θέσεις της γενικής ειδικότητας 
Διερμηνέων του Σώματος Στρατιωτικών Γ ραμματέων 
του Στρατού Ξηράς πληρούνται με απευθείας κατάταξη 
Αξιωματικών με το βαθμό του Ανθυπολοχαγού, κατόπιν 
διαγωνισμού, στον οποίο μπορούν να λάβουν μέρος 
Έλληνες και Ελληνίδες πολίτες. Με προεδρικό διάταγ¬ 
μα, που εκδίδεται μετά από πρόταση του Υπουργού Ε¬ 
θνικής Άμυνας, ύστερα από εισήγηση του Ανώτατου 
Στρατιωτικού Συμβουλίου εντός έξι μηνών από την έ¬ 
ναρξη ισχύος της παρούσας παραγράφου, καθορίζο¬ 
νται η διαδικασία προκήρυξης του διαγωνισμού κατά¬ 
ταξης, τα απαιτούμενα προσόντα των υποψηφίων και ο 
χρόνος συνδρομής αυτών, τα προσκομιζόμενα δικαιο- 
λογητικά και ο τρόπος υποβολής και ελέγχου τους, η 
σωματική ικανότητα και ο τρόπος υγειονομικής εξέτα¬ 
σης των υποψηφίων, οι Επιτροπές και ο τρόπος διενέρ¬ 
γειας του διαγωνισμού, τα εξεταστέα μαθήματα και ο 
τρόπος βαθμολόγησής τους, ο τρόπος εξαγωγήςτων α¬ 
ποτελεσμάτων, η εξέταση ενστάσεων, η κύρωση και ο 
χρόνος ισχύος των πινάκων επιτυχόντων, ο τρόπος κα¬ 
τάταξης, η σειρά αρχαιότητας των κατατασσομένων, 
καθώς και κάθε άλλη αναγκαία λεπτομέρεια, που αφο¬ 
ρά στην κάλυψη κενών οργανικών θέσεων της ανωτέρω 
γενικής ειδικότητας Διερμηνέων. 

3. Η παράγραφος 2 του άρθρου 13 του ν.δ.1400/1973 
(ΦΕΚ 114 Α') αντικαθίσταται ως εξής: 

"2. Γ ια τους παραπάνω Αξιωματικούς, που κρίνονται α¬ 
κατάλληλοι για πτήσεις, αποφαίνεται το Ανώτατο Αερο- 

πορικό Συμβούλιο, σύμφωνα με τα οριζόμενα στο άρθρο 

16." 

4. Η παράγραφος 4 του άρθρου 13 του ν.δ. 1400/1973 
(ΦΕΚ 114 Α') αντικαθίσταται ως εξής: 

"4. Για τους αναφερόμενους στην προηγούμενη παρά¬ 
γραφο, που κρίνονται ακατάλληλοι για πτήσεις, εφαρμό¬ 
ζεται η διάταξη της παραγράφου 2 του παρόντος άρ¬ 
θρου." 

5. Η παράγραφος 3 του άρθρου 16 του ν.δ. 1400/1973 
(ΦΕΚ 114 Α'), όπως αυτό αντικαταστάθηκε από το άρθρο 
5 του ν.δ. 145/1974 (ΦΕΚ 325 Α') αντικαθίσταται ως εξής: 

"3. Οι κατά τις διατάξεις του άρθρου 13 ιπτάμενοι και 
ραδιοναυτίλοι Αξιωματικοί, που κρίνονται ακατάλληλοι 
για πτήσεις, κατάλληλοι όμως για υπηρεσία εδάφους, κα¬ 
θώς και οι αναφερόμενοι στην παράγραφο 2 του παρό¬ 
ντος άρθρου Αξιωματικοί οποιουδήποτε βαθμού, που κρί- 
νονται κατάλληλοι για υπηρεσία γραφείου, παραπέμπο- 
νται στο Ανώτατο Αεροπορικό Συμβούλιο, το οποίο 
ενεργεί αντιστοίχως σύμφωνα με τις διατάξεις των παρα¬ 
γράφων 6 και 7 του άρθρου 14." 

Άρθρο 10 

1. Στην παράγραφο 2 του άρθρου 16 του ν. 1513/1985 
(ΦΕΚ 12 Α') προστίθεται δεύτερο εδάφιο ως εξής: 

"Σε περίπτωση θανάτου εθελοντών πενταετούς υπηρε¬ 
σίας (Ε.Μ.Θ.) η προβλεπόμενη από το προηγούμενο εδά¬ 
φιο αποζημίωση καταβάλλεται, με τους ίδιους όρους και 
προϋποθέσεις, στους κατά τις διατάξεις του Αστικού Κώ¬ 
δικα νόμιμους κληρονόμους τους." 

2. Η παράγραφος 3 του άρθρου 8 του α.ν. 268/1968 
(ΦΕΚ 13 Α'), αντικαθίσταται ως εξής: 

"3. Οι απομακρυνόμενοι για οποιονδήποτε λόγο, που 
προβλέπεται από τις κείμενες διατάξεις, εκτός από λό¬ 
γους υγείας, πριντην εκπλήρωση των ανειλημμένων υπο¬ 
χρεώσεων παραμονής τους στο στράτευμα, υποχρεού- 
νται να καταβάλουν στο Δημόσιο αποζημίωση ίση προς το 
γινόμενο του βασικού μισθού του κατεχόμενου βαθμού ε¬ 
πί τους υπολειπόμενους μήνες της υποχρέωσης παραμο¬ 
νής τους. Η αποζημίωση βεβαιώνεται και καταλογίζεται 
ως δημόσιο έσοδο με διαταγή του Υπουργού Εθνικής Ά¬ 
μυνας, η δε είσπραξή της εκτελείται σύμφωνα με τις δια¬ 
τάξεις του Κώδικα για την είσπραξη δημοσίων εσόδων." 

3. Οι διατάξεις της προηγούμενης παραγράφου εφαρ¬ 
μόζονται ανάλογα και για τους μόνιμους Ανθυπασπιστές, 
Υπαξιωματικούς και Λιμενοφύλακες του Λιμενικού Σώμα¬ 
τος και η αποζημίωση βεβαιώνεται και καταλογίζεται ως 
δημόσιο έσοδο με διαταγή του Υπουργού Εμπορικής 
Ναυτιλίας. 

Άρθρο 11 

1. Το ειδικό επίδομα του άρθρου 105 του ν. 2071/1992, 
όπως αυτό είχε διαμορφωθεί κατά την έναρξη ισχύος του 
ν. 2470/1997 (ΦΕΚ40Α') και η ειδική πρόσθετη άδεια μετ’ 
αποδοχών δέκα ημερών πέραν της κανονικής, που χορη¬ 
γήθηκαν με την υπ’ αριθ. 2003075/204/ 0022/1.1.1995 κοι¬ 
νή απόφαση των Υπουργών Προεδρίας της Κυβέρνησης 
και Οικονομικών (ΦΕΚ 33 Β'), χορηγείται και στο πολιτικό 
προσωπικό αντίστοιχων ειδικοτήτων των Στρατιωτικών 
Νοσοκομείων και του Ν.Ι.Μ.Τ.Σ., που αμείβεται σύμφωνα 
με το ν. 2470/1997 (ΦΕΚ 40 Α') ή το ν. 1876/1990 (ΦΕΚ 27 
Α'). Η ειδική πρόσθετη άδεια χορηγείται μετά από συνεχή 
υπηρεσία ενός έτους στα παραπάνω νοσοκομεία και σε 


χρονικό διάστημα κατά το οποίο δεν διαταράσσεται η ευ- 
ρυθμία αυτών. Η αναπροσαρμογή που γίνεται κάθε φορά 
στην ανωτέρω κοινή υπουργική απόφαση εφαρμόζεται α¬ 
ντίστοιχα και για το προσωπικό της παρούσας παραγρά¬ 
φου. 

2. Το πρώτο εδάφιο της παραγράφου 5α' του άρθρου 9 
του α.ν. 1563/1950 (ΦΕΚ254 Α'), όπως αυτή αντικαταστά- 
θηκε από το άρθρο 4 του ν.δ. 89/1973 (ΦΕΚ 160 Α'), αντι¬ 
καθίσταται ως εξής: 

"5α. Αν ο δικαιούχος πεθάνει πριν από την ολοσχερή ε¬ 
ξόφληση της αξίας της κατοικίας, το προς απόκτηση αυ¬ 
τής δικαίωμα περιέρχεται σύμφωνα με τον παρόντα νόμο 
στα τέκνα, τη χήρα ή χήρο, τους επιζώντες γονείς και τις 
κατά το χρόνο του θανάτου άγαμες αδελφές του δικαιού¬ 
χου ή, σε περίπτωση θανάτου κάποιου από τα τέκνα του 
πριν από την ολοσχερή εξόφληση της αξίας της κατοι¬ 
κίας, στον ή στη σύζυγο αυτού (τέκνου) και στα τέκνα αυ¬ 
τού κατάτηντάξη, σειρά και ποσοστό, που καλούνται αυ¬ 
τοί στην εξ αδιαθέτου κληρονομική διαδοχή του θανό- 
ντος δικαιούχου. Σε περίπτωση θανάτου κάποιου από τα 
ανωτέρω πρόσωπα, το μερίδιο αυτού περιέρχεται στους 
λοιπούς από τους παραπάνω επιζώντες κατ’ ισομοιρία." 

3. Στο άρθρο 4 του α.ν. 564/1968 (ΦΕΚ 220 Α') προστί¬ 
θεται παράγραφος 3 ως εξής: 

"3. Μπορούν να καταστούν μέλη του Συνεταιρισμού οι 
σύζυγοι και τα τέκνα Μονίμων Αξιωματικών του Στρατού 
Ξηράς όλωντων Όπλων και Σωμάτων, που απεβίωσαν κα¬ 
τά τη διάρκεια της ενεργούς υπηρεσίας τους, εφόσον 
πριν αποβιώσουν είχαν δικαίωμα εγγραφής στο Συνεται¬ 
ρισμό. Το δικαίωμα ισχύει για όσο χρονικό διάστημα πα¬ 
ραμένουν στην ενεργό υπηρεσία Αξιωματικοί νεότεροι 
του αποβιώσαντος ή συμμαθητές της ίδιας τάξης Παρα¬ 
γωγικής Σχολής ή καταταγέντες με την ίδια σειρά απευ¬ 
θείας κατάταξης. Τα μέλη της οικογένειας μονίμου Αξιω¬ 
ματικού που απεβίωσε λαμβάνουν μία μόνο μερίδα, που ε¬ 
πιμερίζεται μεταξύ τους κατά το λόγο της εξ αδιαθέτου 
κληρονομικής διαδοχής." 

4. Στο άρθρο 4του ν.δ. 505/1970 (ΦΕΚ 91 Α') προστίθε¬ 
ται παράγραφος 2 ως εξής: 

"2. Μπορούν να καταστούν μέλη του Συνεταιρισμού οι 
σύζυγοι και τα τέκνα αποβιωσάντων κατά τη διάρκεια της 
ενεργούς υπηρεσίας τους μονίμων Αξιωματικών του Πο¬ 
λεμικού Ναυτικού και της Πολεμικής Αεροπορίας, εφό¬ 
σον αυτοί πριν αποβιώσουν είχαν δικαίωμα εγγραφής στο 
Συνεταιρισμό. Το παραπάνω δικαίωμα ισχύει για όσο χρο¬ 
νικό διάστημα παραμένουν στην ενεργό υπηρεσία Αξιω¬ 
ματικοί νεότεροι του αποβιώσαντος ή συμμαθητές της ί¬ 
διας τάξης Παραγωγικής Σχολής ή καταταγέντες με την ί¬ 
δια σειρά απευθείας κατάταξης. Τα μέλη της οικογένειας 
μονίμου Αξιωματικού που απεβίωσε λαμβάνουν μία μόνο 
μερίδα, που επιμερίζεται μεταξύ τους κατά το λόγο της εξ 
αδιαθέτου κληρονομικής διαδοχής." 

Άρθρο 12 

1.0 χρόνος που παρέμειναν εκτός ενεργούς υπηρεσίας 
οι στρατιωτικοί του Στρατού - Ναυτικού - Αεροπορίας και 
του Σώματος της πρώην Χωροφυλακής, οι οποίοι αποκα¬ 
ταστάθηκαν διοικητικά και συνταξιοδοτικά κατά τις δια¬ 
τάξεις των άρθρων 21 και 22 του ν. 1543/1985 (ΦΕΚ73Α'), 
αναγνωρίζεται ως χρόνος μετοχικής σχέσης ως προς τα 
Μ.Τ.Σ. - Μ.Τ.Ν. - Μ.Τ.Α.. Η αναγνώριση αυτή δεν δημιουρ¬ 
γεί δικαίωμα λήψης αναδρομικών μερισμάτων και λοιπών 

παροχών ή διαφορών μερίσματος. Ως χρόνος μετοχικής 
σχέσης λογίζεται εκείνος που αναφέρεται στην οικεία 
πράξη κανονισμού σύνταξης. 

2. Τα Μ.Τ.Σ., Μ.Τ.Ν., Μ.Τ.Α. καταβάλλουν τα μερίσματα 
που αναλογούν στους διοικητικά αποκατασταθέντες με- 
ρισματούχους την πρώτη του αμέσως επόμενου μήνα με¬ 
τά την έναρξη ισχύος του παρόντος νόμου. Προς εξό¬ 
φληση των οφειλόμενων προς τα Μ.Τ.Σ., Μ.Τ.Ν., Μ.Τ.Α. 
κρατήσεων για το χρόνο κατά τον οποίο αυτοί που απο¬ 
καταστάθηκαν ευρίσκονταν εκτός υπηρεσίας εφαρμόζο¬ 
νται οι ισχύουσες διατάξεις των παραπάνω Μετοχικών 
Ταμείων. 

3. Στην παράγραφο 5 του άρθρου 3 του ν.δ. 313/1974 
(ΦΕΚ 45 Α'), που προστέθηκε με το άρθρο 2 του 
ν. 1357/1983 (ΦΕΚ 63 Α') προστίθεται εδάφιο ως εξής: 

"Εξαιρούνται οι ανώτατοι ιπτάμενοι Αξιωματικοί που α¬ 
νακαλούνται ως μόνιμοι εξ εφεδρείας και τοποθετούνται 
σε θέσεις Διοικητή ή Υποδιοικητή μονάδας αεροσκαφών 
ή Διοικητή μοίρας αεροσκαφών." 

4. Το δεύτερο εδάφιο της παραγράφου 2 α'του άρθρου 
7 του ν. 788/1978 (ΦΕΚ 104 Α') αντικαθίσταται ως εξής: 

"Τα τέκνα τυγχάνουν δικαιούχο, εφόσον τα μεν άρρενα 
είναι άγαμα και ανήλικα ή ενήλικα άγαμα που αναγνωρί¬ 
ζονται ως προστατευόμενα μέλη της οικογένειας για τον 
προσδιορισμό του φόρου εισοδήματος ή ενήλικα αλλά α¬ 
νίκανα προς άσκηση οποιουδήποτε βιοποριστικού επαγ¬ 
γέλματος, τα δε θήλεα άγαμα." 

Άρθρο 13 

1. Της κατά το άρθρο 19 του ν. 1911/1990 (ΦΕΚ 166 Α') 
προστασίας απολαμβάνουν και οι σύζυγοι ή ένα από τα 
τέκνα των πολιτικών υπαλλήλων, μονίμων ή επί συμβάσει, 
του Υπουργείου Εθνικής Άμυνας ειδικότητας χειριστού α¬ 
εροσκαφών, που απεβίωσαν ή αποβιώνουν κατόπιν αερο¬ 
πορικού ατυχήματος κατά την εκτέλεση διατεταγμένης υ¬ 
πηρεσίας και ένεκα αυτής. Όταν δεν υπάρχουν σύζυγος 
ή τέκνα του αποβιώσαντος, το δικαίωμα διορισμού παρέ¬ 
χεται σε μία αδελφή ή έναν αδελφό αυτών. 

2. Σε περίπτωση εφαρμογήςτωνδιατάξεωντου άρθρου 
19 του ν. 1911/1990 (ΦΕΚ 166 Α'), όπως αυτές επεκτάθη- 
καν και τροποποιήθηκαν από την παράγραφο 1 του άρ¬ 
θρου 30 του ν. 1947/1991 (ΦΕΚ 70 Α'), τις παραγράφους 2 
και 3 του άρθρου 12 του ν. 2109/1992 (ΦΕΚ 205 Α') και την 
προηγούμενη παράγραφο, το δικαίωμα μεταβιβάζεται 
στα λοιπά προβλεπόμενα κατά περίπτωση μέλη της οικο¬ 
γένειας αυτού που απεβίωσε ή κατέστη ανάπηρος, εφό¬ 
σον προηγουμένως παραιτηθούν του σχετικού δικαιώμα¬ 
τος ο ή η σύζυγος ή τα τέκνα αυτού. 

3. Η προβλεπόμενη προστασία του άρθρου 19 του ν. 
1911/1990 (ΦΕΚ 166 Α'), όπως η παράγραφος 2 αυτού α- 
ντικαταστάθηκε από το άρθρο 12 του ν. 2109/1992 (ΦΕΚ 
205 Α'), παρέχεται και στις περιπτώσεις που ο αποβιώσας 
ή καταστάς ανάπηρος σε ποσοστό άνω του 67% είναι ι¬ 
διώτης και έπαθε συνεπεία ατυχήματος, που οφείλεται σε 
υλικό ή μέσο των Ενόπλων Δυνάμεων. Η ισχύς της παρα¬ 
γράφου αυτής αρχίζει από την 1.1.2000. 

Άρθρο 14 

1. Μετάτο άρθρο 65του ΚώδικαΔικαστικού Σώματος Ε¬ 
νόπλων Δυνάμεων, που κυρώθηκε με τη διάταξη του άρ¬ 
θρου πρώτου του ν. 2304/1995 (ΦΕΚ 83 Α'), προστίθεται 
άρθρο 65α ως εξής: 


"Άρθρο 65α 

1. Οι Αναθεωρητές Γ' και οι Στρατιωτικοί Δικαστές του 
Δικαστικού Σώματος των Ενόπλων Δυνάμεων, που απο¬ 
χωρούν από την υπηρεσία με παραίτηση, προάγονται 
στον επόμενο βαθμό, εφόσον έχουν τα τυπικά προς προ¬ 
αγωγή προσόντα και κριθούν προακτέοι από το Ανώτατο 
Δικαστικό Συμβούλιο. Με προεδρικό διάταγμα, που εκδί- 
δεται μέσα σε ένα μήνα από την προαγωγή τους, αποχω¬ 
ρούν από την υπηρεσία. 

2. Οι Αναθεωρητές Γ' και οι Στρατιωτικοί Δικαστές που 
αποχωρούν από την υπηρεσία λόγω ορίου ηλικίας ή με ο¬ 
ριστική παύση για ανικανότητα εκτελέσεως των υπηρε¬ 
σιακών τους καθηκόντων, λόγω νόσου ή σωματικής ή 
πνευματικής αναπηρίας, προάγονται στον επόμενο βαθ¬ 
μό, εφόσον κριθούν προακτέοι από το Ανώτατο Δικαστικό 
Συμβούλιο, ανεξάρτητα από την ύπαρξη τυπικών προσό¬ 
ντων. Η ανωτέρω διάταξη ισχύει και για τους δικαστικούς 
λειτουργούς των Ενόπλων Δυνάμεων, που αποβιώνουν 
κατά τη διάρκεια της υπηρεσίας τους. Με προεδρικό διά¬ 
ταγμα, που προκαλείται μέσα σε ένα μήνα από την προα¬ 
γωγή τους, αποχωρούν από την υπηρεσία, εκτός από ε¬ 
κείνους που αποχωρούν λόγω θανάτου, οι οποίοι προά- 
γονται στον επόμενο βαθμό από την προηγουμένη του 
θανάτου τους." 

2. Το πρώτο εδάφιο της παραγράφου 1 του άρθρου 64 
του Κώδικα Δικαστικού Σώματος Ενόπλων Δυνάμεων α¬ 
ντικαθίσταται ως εξής: 

"1. Ο δικαστικός λειτουργός, που συμπλήρωσε είκοσι 
πέντε (25) έτη δικαστικού λειτουργού, διατηρεί τιμητικά 
τον τίτλο της θέσης που κατείχε τελευταία και μετά τη λύ¬ 
ση της δημόσιας υπηρεσιακής σχέσης." 

3. Στο άρθρο 143του ΚώδικαΔικαστικού Σώματος Ενό¬ 
πλων Δυνάμεων προστίθεται παράγραφος 8, ως εξής: 

" 8. Η κατανομή των υφιστάμενων οργανικών θέσεων 
κατά βαθμό ενεργείται με κοινή απόφαση των Υπουργών 
Εθνικής Άμυνας και Οικονομικών, που εκδίδεται ύστερα 
από εισήγηση του Ανωτάτου Δικαστικού Συμβουλίου του 
Δικαστικού Σώματος Ενόπλων Δυνάμεων." 

4. Η παράγραφος 4 του άρθρου 27 του Κώδικα Δικαστι¬ 
κού Σώματος Ενόπλων Δυνάμεων αντικαθίσταται ως ε¬ 
ξής: 

"4. Μέχρι να ιδρυθείτο Σώματων Αξιωματικών Νομικών 
Συμβούλων επιτρέπεται η ανάθεση στους δικαστικούς 
λειτουργούς διοικητικών καθηκόντων είτε παράλληλα 
προς την άσκηση των κυρίων καθηκόντων τους είτε απο¬ 
κλειστικά, μόνον όπου προβλέπεται από διάταξη νόμου ή 
κανονισμού, ύστερα από απόφαση του Ανωτάτου Δικα¬ 
στικού Συμβουλίου. Στις περιπτώσεις αυτές δεν επιτρέ¬ 
πεται η ανάθεση άλλων καθηκόντων ή υπηρεσιών εκτός 
των καθαρώς νομικών." 

Άρθρο 15 

1. Στις διατάξεις της παραγράφου 3 του άρθρου 3 του 
ν. 1447/1984 (ΦΕΚ 85 Α') υπάγονται και οι στρατιωτικοί 
των Ενόπλων Δυνάμεων που συμμετείχαν στο κίνημα του 
ναυτικού το Μάιο του 1973, τους αναγνωρίσθηκε, βάσει 
του ν. 1543/ 1985, η ιδιότητα του αγωνιστή κατά του δι- 
κτατορικού καθεστώτος 1967-1974 και παρέμειναν στην 
ενεργό υπηρεσία μετά την 24η Ιουλίου 1974, εξελίχθηκαν 
βαθμολογικά μέχρι το βαθμό του Υποστρατήγου και Αντι- 
στρατήγου και τους αντιστοίχους των άλλων Κλάδων, α- 




1860 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ποστρατεύθηκαν δε καθ’ οιονδήποτε τρόπο μετά την έ¬ 
ναρξη ισχύος του ν. 1447 /I984. 

2. Στρατιωτικός των Ενόπλων Δυνάμεων, που ο ή η σύ¬ 
ζυγός του είναι στρατιωτικός οποιουδήποτε Κλάδου των 
Ενόπλων Δυνάμεων ή ανήκει στα Σώματα Ασφαλείας ή υ¬ 
πάλληλος του ευρύτερου δημόσιου τομέα, όπως αυτός 
προσδιορίζεται από την παράγραφο 1 του άρθρου 14 του 
ν. 2190/1994 (ΦΕΚ28 Α'), όπως ισχύει σήμερα, και υπηρε¬ 
τεί στο εξωτερικό, δικαιούται να ζητήσει άδεια χωρίς α¬ 
ποδοχές συνολικής διάρκειας μέχρι τριών (3) ετών. Η ά¬ 
δεια χορηγείται με απόφαση του Υπουργού Εθνικής Άμυ¬ 
νας, κατόπιν εισήγησης του Αρχηγού του οικείου Κλάδου. 
Ο χρόνος της άδειας δεν υπολογίζεται προς συμπλήρω¬ 
ση χρόνου πραγματικής υπηρεσίας, χρόνου διοίκησης 
και συντάξιμης υπηρεσίας, που απαιτείται σύμφωνα με 
τις ισχύουσες διατάξεις για την προαγωγική ή μισθολογι- 
κή εξέλιξη του στρατιωτικού. Οι στρατιωτικοί που βρί¬ 
σκονται σε άδεια χωρίς αποδοχές υπάγονται στις Διευ¬ 
θύνσεις Προσωπικού των Κλάδωντους και εξακολουθούν 
να διέπονται από τις οικείες διατάξεις και τους ισχύοντες 
στρατιωτικούς κανονισμούς. Οι διατάξεις της παρούσας 
παραγράφου εφαρμόζονται αναλογικά και για το στρα¬ 
τιωτικό προσωπικό του Λιμενικού Σώματος. 

3. Η παράγραφος 11 του άρθρου 25 του ν. 2439/1996 
(ΦΕΚ 219 Α') αντικαθίσταται από τότε που ίσχυσε, ως ε¬ 
ξής: 

"11. Οι μόνιμοι υπαξιωματικοί και ανθυπασπιστές που 
προέρχονται από Στρατιωτικές Σχολές Υπαξιωματικών 
και των τριών Κλάδων των Ενόπλων Δυνάμεων, οι οποίοι 
έχουν λάβει ή λαμβάνουν πτυχίο Α.Ε.Ι., έχουν συμπληρώ¬ 
σει πραγματική στρατιωτική προϋπηρεσία ένδεκα (11) ε¬ 
τών στο στράτευμα από την ημερομηνία ονομασίας τους 
σε μόνιμους υπαξιωματικούς και δεν έχουν συμπληρώσει 
το τεσσαρακοστό έτος της ηλικίας τους, επιτρέπεται να 
μετατάσσονται, εντός του κλάδου στον οποίο ανήκουν, α¬ 
πό την ειδικότητα την οποία κατέχουν σε ειδικότητα αξιω¬ 
ματικού σχετική με το πτυχίο που αποκτούν, εφόσον υφί- 
στανται υπηρεσιακές ανάγκες, προς συμπλήρωση υφι¬ 
στάμενων κενών οργανικών θέσεων Ανθυπολοχαγών και 
αντιστοίχων του Πολεμικού Ναυτικού και της Πολεμικής 
Αεροπορίας. Στο Πολεμικό Ναυτικό οι μετατασσόμενοι υ- 
παξιωματικοί διατηρούν την ειδικότητα που τους είχε α- 
πονεμηθεί κατά την αποφοίτησή τους από τη Σχολή Μονί¬ 
μων Υπαξιωματικών Ναυτικού. Η μετάταξη γίνεται, ύστε¬ 
ρα από αίτησή τους, με προεδρικό διάταγμα που 
εκδίδεται με πρόταση του Υπουργού Εθνικής Άμυνας με¬ 
τά από σύμφωνη γνώμη του Ανώτατου Συμβουλίου του οι¬ 
κείου Κλάδου Ενόπλων Δυνάμεων. Με προεδρικό διάταγ¬ 
μα, που εκδίδεται ύστερα από πρόταση του Υπουργού Ε¬ 
θνικής Άμυνας μετά από εισήγηση του ΣΑΓΕ, 
καθορίζονται ενιαία και για τους τρεις Κλάδους των Ενό¬ 
πλων Δυνάμεων ή και κατά κλάδο, τα πρόσθετα τυπικά και 
ουσιαστικά προσόντα των μετατασσομένων, τα κριτήρια 
των μετατάξεων, οι ειδικότητες στις οποίες γίνεται η με¬ 
τάταξη και η περαιτέρω διαδικασία μετάταξης αυτών." 

4. Στην παράγραφο 24 του άρθρου 6 του ν. 2439/1996 
(ΦΕΚ 219 Α') προστίθεται εδάφιο ως εξής: 

"Εξαιρούνται οι Αξιωματικοί Υγειονομικού της Γενικής 
Ειδικότητας Νοσηλευτικής, οι οποίοι πρέπει να συμπλη¬ 
ρώνουν τον παρακάτω χρόνο διοίκησης ή πραγματικής υ¬ 
πηρεσίας στους αντίστοιχους βαθμούς: 

α. Σημαιοφόρος: Ένα (1) έτος θαλάσσιας υπηρεσίας. 


β. Ανθυποπλοίαρχος: Ένα (1) έτος θαλάσσιας υπηρε¬ 
σίας ή δύο (2) έτη υπηρεσίας σε Νοσοκομείο. 

γ. Υποπλοίαρχος: Δύο (2) έτη υπηρεσίας σε Νοσοκο¬ 
μείο." 

Άρθρο 16 

1. Για την κάλυψη των αναγκών των μονάδων και υπη- 
ρεσιώντου κοινού Στρατολογικού Σώματος των Ενόπλων 
Δυνάμεων σε εξειδικευμένα κατώτερα στρατιωτικά στε¬ 
λέχη, κατατάσσονται και υπηρετούν στο Σώμα αυτό εθε¬ 
λοντές και εθελόντριες υπαξιωματικοί πενταετούς υπη¬ 
ρεσίας (Ε.Π.Υ.). Μετά τη συμπλήρωση της πενταετούς υ¬ 
ποχρέωσής τους οι Ε.Π.Υ. του κοινού Στρατολογικού 
Σώματος μπορούν να συνεχίσουν να υπηρετούν σε αυτό 
ως Ε.Μ.Θ. έως τη συμπλήρωση συντάξιμης υπηρεσίας 
τριάντα πέντε (35) ετών. 

2. Ο συνολικός αριθμός των Ε.Π.Υ. και Ε.Μ.Θ. που υπη¬ 
ρετούν στο κοινό Στρατολογικό Σώμα των Ενόπλων Δυ¬ 
νάμεων καθορίζεται σε εκατό (100), μπορεί δε να αυξάνε¬ 
ται με κοινή απόφαση των Υπουργών Εθνικής Άμυνας και 
Οικονομικών, που εκδίδεται ύστερα από πρόταση του Αρ¬ 
χηγού του Γ.Ε.ΕΘ.Α.. Ο αριθμός των κατ’ έτος κατατασ- 
σόμενων Ε.Π.Υ. καθορίζεται με απόφαση του Υπουργού 
Εθνικής Άμυνας, που εκδίδεται ύστερα από πρόταση του 
Αρχηγού Γ.Ε.ΕΘ.Α.. 

3. Στο Κοινό Στρατολογικό Σώμα γίνονται δεκτοί για κα¬ 
τάταξη όσοι έχουν την ελληνική ιθαγένεια, είναι απόφοι¬ 
τοι Λυκείου ή έχουν άλλο ισοδύναμο τίτλο σπουδών, έ¬ 
χουν συμπληρώσει το δέκατο όγδοο έτος της ηλικίας 
τους και δεν έχουν υπερβεί το εικοστό έκτο κατά την 31 η 
Δεκεμβρίου του έτους προκήρυξης του σχετικού διαγω¬ 
νισμού. Για θέματα που αφορούν τους Ε.Π.Υ. και τους υ¬ 
ποψήφιους Ε.Π.Υ. του κοινού Στρατολογικού Σώματος 
των Ενόπλων Δυνάμεων και ιδίως τα λοιπά προσόντα και 
την προέλευση των υποψηφίων, τη διαδικασία και τα δι- 
καιολογητικά για την κατάταξη, την εκπαίδευση, τους 
βαθμούς, τις προαγωγές και την εξέλιξη, τη στολή και τα 
διακριτικά, τις υποχρεώσεις, τις αποδοχές, τα επιδόματα, 
τις αποζημιώσεις, τις κρατήσεις και την ασφάλιση, την υ¬ 
γειονομική περίθαλψη και τις ευκολίες διαβίωσης, την 
κρίση της σωματικής ικανότητας και την απόλυση εφαρ¬ 
μόζονται αναλόγως οι διατάξεις του ν. 1513/ 1985 (ΦΕΚ 
12 Α'), όπως κάθε φορά ισχύουν. 

4. Γιατα θέματαπου αφορούντους Ε.Μ.Θ.του κοινού 
Στρατολογικού Σώματος των Ενόπλων Δυνάμεων ε¬ 
φαρμόζονται αναλόγως οι διατάξεις του άρθρου 13 
του ν.1848/1989(ΦΕΚ 112 Α'), όπως κάθε φορά ισχύ¬ 
ουν. 

Άρθρο 17 

1. Οι εθελόντριες υπαξιωματικοί του Στρατού Ξηράς, 
που μετατάχθηκαν στο Σώμα Εφοδιασμού Μεταφορών 
σύμφωνα με την υπ. αριθ. Φ.415.4/4/655229/Σ.40/ 
18.2.1996 απόφαση του Υπουργού Εθνικής Άμυνας, μπο¬ 
ρούν να ενταχθούν στο Στρατολογικό Σώμα των Ενόπλων 
Δυνάμεων με προεδρικό διάταγμα, που εκδίδεται μετά α¬ 
πό πρόταση του Υπουργού Εθνικής Άμυνας. Με το ίδιο 
διάταγμα καθορίζονται οι όροι, οι προϋποθέσεις, η διαδι¬ 
κασία και κάθε άλλη λεπτομέρεια αναγκαία για την έντα¬ 
ξη- 

2. Το δεύτερο εδάφιο της παραγράφου 1 του άρθρου 
12 του ν. 1763/1988 (ΦΕΚ 57 Α'), όπως το άρθρο 12 αντί- 

καταστάθηκε με το άρθρο 11 του ν. 2510/1997 (ΦΕΚ 136 
Α'), αντικαθίσταται ως εξής: 

" Με προεδρικά διατάγματα, που εκδίδονται ύστερα α¬ 
πό πρόταση των Υπουργών Εθνικής Άμυνας και Υγείας 
και Πρόνοιας ή Εθνικής Άμυνας και Γεωργίας, μπορεί να 
επιτρέπεται η διάθεση σε περιφερειακά ιατρεία ή κέντρα 
υγείας ή αγροτικά κτηνιατρεία, οπλιτών πτυχιούχων ια¬ 
τρικής ή φαρμακευτικής ή κτηνιατρικής αντίστοιχα, εφό¬ 
σον έχουν συμπληρώσειτουλάχιστον εξάμηνη στρατιωτι¬ 
κή υπηρεσία." 

3. Μετά το πρώτο εδάφιο της παραγράφου 4 του άρ¬ 
θρου 20 του ν. 1763/1988 (ΦΕΚ 57 Α'), η οποία προστέθη¬ 
κε με την παράγραφο 2 του άρθρου 13 του ν. 2510/1997 
(ΦΕΚ 136 Α'), προστίθεται εδάφιο ως εξής: 

"Το χρονικό διάστημα του ανωτέρω εδαφίου μπορεί να 
ανανεώνεται μέχρι τη συμπλήρωση τριών μηνών συνολι¬ 
κά, αποκλειστικά σε περιπτώσεις που η είσοδος και πα¬ 
ραμονή στην Ελλάδα επιβάλλεται για λόγους προσωπι¬ 
κής ασφάλειας, εξαιτίας σοβαρών πασίδηλων γεγονότων 
που διαδραματίζονται στις χώρες διαμονής τους, όπως ε¬ 
ξεγέρσεις, πόλεμοι ή θεομηνίες." 

4. Στο άρθρο 7 του ν. 1763/1988 (ΦΕΚ 57 Α'), όπως αντι- 
καταστάθηκε με το άρθρο 6 του ν. 2510/1997 (ΦΕΚ 136 
Α'), προστίθεται παράγραφος 25 ως εξής: 

"25. Αναβάλλεται η κατάταξη στις Ένοπλες Δυνάμεις 
των στρατευσίμων που υποβάλλουν υποψηφιότητα για 
την εκλογή τους ως Βουλευτών, Ευρωβουλευτών, Νο¬ 
μαρχών, Δημάρχων ή Προέδρων Κοινοτήτων. Η αναβολή 
κατάταξης αρχίζει από την ημερομηνία υποβολής της υ¬ 
ποψηφιότητας και διαρκεί, για όσους εκλέγονται όσο 
χρονικό διάστημα έχουν την ιδιότητα του Βουλευτή, Ευ¬ 
ρωβουλευτή, Νομάρχη, Δημάρχου ή Προέδρου Κοινότη¬ 
τας, και πάντως όχι πέραν της μιας θητείας στα αξιώματα 
αυτά και για όσους δεν εκλέγονται μέχρι την ημερομηνία 
ανακήρυξης των παραπάνω προσώπων από τα αρμόδια 
Δικαστήρια." 

Άρθρο 18 

1. Συνιστάται Ανώτατο Συμβούλιο Αθλητισμού Ενόπλων 
Δυνάμεων (Α.Σ.Α.Ε.Δ). 

2. Το Α.Σ.Α.Ε.Δ. χαράσσει τις γενικές κατευθύνσεις για 
την οργάνωση και ανάπτυξη του αθλητισμού στις Ένο¬ 
πλες Δυνάμεις, στην ΕΛ.ΑΣ., στο Λιμενικό Σώμα (Λ.Σ.) και 
στο Πυροσβεστικό Σώμα (Π.Σ.), εισηγείται τη λήψη των 
ενδεικνυόμενων μέτρων για την προαγωγή του στρατιω¬ 
τικού αθλητισμού, προωθεί την έρευνα στα θέματα σω¬ 
ματικής αγωγής και αθλητισμού και την ανάπτυξη συνερ¬ 
γασίας με αρμόδιους αθλητικούς φορείς του εξωτερικού 
και ενθαρρύνει την ανάπτυξη σχέσεων μεταξύ των Κλά¬ 
δων των Ενόπλων Δυνάμεων, της ΕΛ.ΑΣ., του Λ.Σ. και του 
Π.Σ.. 

3. Ως Ένοπλες Δυνάμεις για την εφαρμογή του παρό¬ 
ντος άρθρου νοούνται καιη ΕΛ.ΑΣ.,το Λ.Σ. και το Π.Σ.. 

4. Το Α.Σ.Α.Ε.Δ. συγκροτείται από τους: 

α. Υπουργό Εθνικής Άμυνας, ως Πρόεδρο, 
β. Αρχηγό του Γ.Ε.ΕΘ.Α., ως Αντιπρόεδρο, 
γ. Αρχηγό του Γενικού Επιτελείου Στρατού, 
δ. Αρχηγό του Γενικού Επιτελείου Ναυτικού, 
ε. Αρχηγό του Γενικού Επιτελείου Αεροπορίας, 
στ. Αρχηγό της ΕΛ.ΑΣ., 
ζ. Αρχηγό του Λ.Σ., 
η. Αρχηγό του Π.Σ., ως μέλη, 


θ. Υπαρχηγό του Γ.Ε.ΕΘ.Α, ως εισηγητή χωρίς ψήφο, 
ι. Διευθυντή της Γραμματείας του Α.Σ.Α.Ε.Δ, ως Γραμ- 
ματέα και εισηγητή χωρίς ψήφο. 

5. Ο Αντιπρόεδρος του Συμβουλίου αναπληρώνει τον 
Πρόεδρο, όταν κωλύεται, απουσιάζει ή ελλείπει. 

6.0 Υπουργός Εθνικής Άμυνας υπάτην ιδιότητά του ως 
Προέδρου του Α.Σ.Α.Ε.Δ. αποφασίζει για: 

α. το συντονισμό των πάσης φύσεως αθλητικών εκδη¬ 
λώσεων των Ενόπλων Δυνάμεων της χώρας, 
β. τη συνεργασία με τις κρατικές και ιδιωτικές αθλητικές 
αρχές για την προώθηση του εθνικού αθλητισμού, 
γ. τη διοργάνωση από τις Ένοπλες Δυνάμεις αθλητικών 
εκδηλώσεων, πρωταθλημάτων , αγώνων στο εσωτερικό 
καθώς και πρωταθλημάτων, αγώνων του Διεθνούς Συμ¬ 
βουλίου Στρατιωτικού Αθλητισμού (Δ.Σ.Σ.Α.) "ΘΟΝ-5ΕΙΙ. 
ΙΝΤΕΒΝΑΤΙΟΝΑΙ ϋψ 3ΡΟΒΤ ΜΙϋΤΑΙΒ - ΘΙ3Μ ", 
δ. τη συμμετοχή των εθνικών αθλητικών ομάδων των Ε¬ 
νόπλων Δυνάμεων σε διεθνείς αθλητικούς αγώνες, πρω¬ 
ταθλήματα του Δ.Σ.Σ.Α. και σε αγώνες στο εσωτερικό και 
καθορίζει τη διαδικασία προετοιμασίας τους, 
ε. τη συμμετοχή αντιπροσωπειών από Αξιωματικούς 
των Ενόπλων Δυνάμεων σε διεθνείς αθλητικές εκδηλώ¬ 
σεις και συνέδρια και ορίζει την αντιπροσωπεία της χώ¬ 
ρας στο Δ.Σ.Σ.Α., 

στ. την οργάνωση σε ετήσια βάση των αθλητικών αγώ¬ 
νων - πρωταθλημάτων των Ανωτάτων Στρατιωτικών Εκ¬ 
παιδευτικών Ιδρυμάτων, των Στρατιωτικών Σχολών Υπα- 
ξιωματικών και των στρατευμένων αθλητών των Ενόπλων 
Δυνάμεων, καθώς και των διεθνών αγώνων και πρωτα¬ 
θλημάτων του Δ.Σ.Σ.Α. που διεξάγονται στη χώρα μας, 
ζ. τη συγκρότηση των εθνικών αθλητικών ομάδωντων Ε¬ 
νόπλων Δυνάμεων από αθλητές που υπηρετούν στις Έ¬ 
νοπλες Δυνάμεις και την απόσπαση αυτών στη Γραμμα- 
τεία Α.Σ.Α.Ε.Δ., 

η. την κατασκευή σταδίων και συντήρηση γυμναστη¬ 
ρίων και γηπέδων των Ενόπλων Δυνάμεων, 
θ. την προμήθεια αθλητικών οργάνων, πολιτικών ενδυ¬ 
μάτων και αθλητικών ειδών των εθνικών αθλητικών ομά¬ 
δων των Ενόπλων Δυνάμεων, 
ι. άλατα θέματα που αφορούν στην ανάπτυξη του πρω¬ 
ταθλητισμού και του μαζικού αθλητισμού στις Ένοπλες 
Δυνάμεις. 

7. Για την παρακολούθηση εκτέλεσης των αποφάσεων 
του Α.Σ.Α.Ε.Δ. και για την επίλυση θεμάτων τρεχούσης 
φύσεως συνιστάται Ειδική Επιτροπή (ΕΈ./Α.Σ.Α.Ε.Δ.), α- 
ποτελούμενη από τους: 

α. Υπαρχηγό του Γ.Ε.ΕΘ.Α., ως Πρόεδρο, 
β. Διευθυντή της Γ ραμματείας Αθηνών Α.Σ.Α.Ε.Δ., 
γ. Διευθυντή της Διεύθυνσης Διοικητικής Υποστήριξης 
/ Γ.Ε.ΕΘ.Α., ως μέλη, 

δ. Αξιωματικό της Γ ραμματείας Αθηνών Α.Σ.Α.Ε.Δ., ως 
Γ ραμματέα. 

Ο Πρόεδρος της Επιτροπής ενημερώνει το Α.Σ.Α.Ε.Δ. 
κατά την αμέσως επόμενη συνεδρίασή του για την εξέλι¬ 
ξη των αποφάσεώντου. 

8. Το Α.Σ.Α.Ε.Δ. συνέρχεται μετά από πρόσκληση του 
Προέδρου του. Ευρίσκεται σε απαρτία παρόντωντων 2/3 
τουλάχιστον των μελών του, αποφασίζει δε κατά πλειο- 
ψηφία των παρόντων μελών του. Σε περίπτωση ισοψη- 
φίας υπερισχύει η ψήφος του Προέδρου. Στο τέλος κάθε 
έτους ο Γραμματέας του Α.Σ.Α.Ε.Δ. ενημερώνει εγγρά- 
φως τα μέλη του Συ μβουλίου επί της δραστηριότητος του 

στρατιωτικού αθλητισμού. Την ημερήσια διάταξη του 
Συμβουλίου καταρτίζει ο Γραμματέας του Α.Σ.Α.Ε.Δ.. Τα 
μέλη του Α.Σ.Α.Ε.Δ. μπορούν να συνοδεύονται από τεχνι¬ 
κούς συμβούλους. Οι αποφάσεις του Α.Σ.Α.Ε.Δ. κοινοποι¬ 
ούνται στις αρμόδιες υπηρεσίες και είναι υποχρεωτικές. 

9. Συνιστάται Γ ραμματεία Α.Σ.Α.Ε.Δ., που είναι το όργα¬ 
νο που υποβοηθά την Ε.Ε./Α.Σ.Α.Ε.Δ. στην εκτέλεση των 
αποφάσεων του Συμβουλίου και υπάγεται στον Υπαρχη- 
γό Γ.Ε.ΕΘ.Α.. Είναι οργανωμένη σε Τμήματα και στα Α¬ 
θλητικά Κέντρα Ενόπλων Δυνάμεων με έδρες την Αθήνα 
και τη Θεσσαλονίκη. Επίσης, συνιστάται στη Θεσσαλονί¬ 
κη Υπογραμματεία Α.Σ.Α.Ε.Δ., η οποία λειτουργεί με αντί¬ 
στοιχη δομή και διάρθρωση της Γραμματείας Α.Σ.Α.Ε.Δ.. 
Η Υπογραμματεία υπάγεται για θέματα διοικητικής μέρι¬ 
μνας στο μείζονα σχηματισμό Στρατού Ξηράς της έδρας 
της και για θέματα διοικητικής υπαγωγής και οικονομικής 
διαχείρισης στη Γ ραμματεία Α.Σ.Α.Ε.Δ.. 

10. Αποστολή των Αθλητικών Κέντρων Ενόπλων Δυνά¬ 
μεων είναι η υποδοχή των επιλέκτων αθλητών για τη δια¬ 
τήρηση και βελτίωση των αθλητικών επιδόσεών τους και 
η προετοιμασία τους για τη συμμετοχή τους σε αθλητι¬ 
κούς αγώνες και πρωταθλήματα στο εσωτερικό και στο ε¬ 
ξωτερικό, όσο και σε διεθνείς αγώνες και πρωταθλήματα 
στο εξωτερικό, καθώς και αγώνες και πρωταθλήματα του 
Δ.Σ.Σ.Α.. 

11. Το Υπουργείο Εθνικής Άμυνας, η ΕΛ.ΑΣ., το Λ.Σ. και 
το Π.Σ. συμμετέχουν στην εκπλήρωση του έργου του 
Α.Σ.Α.Ε.Δ.. Ειδικότερα: 

α. Συμμετέχουν στην προκήρυξη, οργάνωση, προετοι¬ 
μασία και διεξαγωγή των αθλητικών εκδηλώσεων των Ε¬ 
νόπλων Δυνάμεων. 

β. Εισηγούνται στο Α.Σ.Α.Ε.Δ. τη σύνταξη κανονισμών 
και μελετών για τον στρατιωτικό αθλητισμό και τη φυσική 
αγωγή στις Ένοπλες Δυνάμεις. 

γ. Εκπονούν προγράμματα για την ανάπτυξη των σωμα¬ 
τικών ικανοτήτων του στρατιωτικού προσωπικού και την 
άθληση και μεριμνούν για τη συστηματική αξιολόγηση 
των σωματικών ικανοτήτων των στελεχών των Ενόπλων 
Δυνάμεων. 

δ. Παρακολουθούν τις διεθνείς εξελίξεις στην ανάπτυ¬ 
ξη της αθλητιατρικής. 

ε. Εισηγούνται στο Α.Σ.Α.Ε.Δ. θέματα κατασκευής α¬ 
θλητικών κέντρων, σταδίων, γυμναστηρίων, γηπέδων, 
προμήθειας αθλητικών οργάνων και λοιπών αθλητικών 
μέσων και προτείνουν κάθε μέτρο που μπορεί να συμβάλ¬ 
λει στην ανάπτυξη του μαζικού αθλητισμού και του πρω¬ 
ταθλητισμού στις Ένοπλες Δυνάμεις. 

12. Για τις ανάγκες λειτου ργίας των αθλητικών κέντρων 
των Ενόπλων Δυνάμεων συνιστώνται στο Υπουργείο Ε¬ 
θνικής Άμυνας οκτώ (8) θέσεις μόνιμου πολιτικού προσω¬ 
πικού της κατηγορίας Πανεπιστημιακής Εκπαίδευσης κα¬ 
θηγητών φυσικής αγωγής και αθλητισμού. 

13. Στον ετήσιο προϋπολογισμό των Υπουργείων Εθνι¬ 
κής Άμυνας, Δημόσιας Τάξης και Εμπορικής Ναυτιλίας 
εγγράφονται σε οικείους κωδικούς αριθμούς οι αναγκαί¬ 
ες πιστώσεις για την αντιμετώπιση των δαπανών λειτουρ- 
γίαςτου Α.Σ.Α.Ε.Δ.. 

14. Με προεδρικό διάταγμα, που εκδίδεται με πρόταση 
των Υπουργών Εθνικής Άμυνας, Δημόσιας Τάξης και Ε¬ 
μπορικής Ναυτιλίας, κυρώνεται ο Κανονισμός Οργάνω¬ 
σης, Εσωτερικής Λειτουργίας και Διαχειρίσεως του 
Α.Σ.Α.Ε.Δ.. Με τον Κανονισμό ρυθμίζονται τα θέματα λει¬ 


τουργίας του Α.Σ.Α.Ε.Δ., καθορίζονται η διάρθρωση, οι 
αρμοδιότητες και τα θέματα προσωπικού της Γ ραμματεί¬ 
ας και Υπογραμματείας του, η οργάνωση των αθλητικών 
κέντρων του και ρυθμίζεται ο τρόπος διαχείρισης των πό¬ 
ρων του Συμβουλίου, ο τύπος της σφραγίδας, των σημά¬ 
των και τα διακριτικά της σημαίας του. 

Άρθρο 19 

1. Το δεύτερο εδάφιο της παραγράφου 22 του άρθρου 
5 του ν. 2292/1995 (ΦΕΚ 35 Α') αντικαθίσταται ως εξής: 

"Η διοίκηση, η διάρθρωση και κάθε άλλο θέμα σχετικό 
με τη λειτουργία τους καθορίζονται με αποφάσεις του Υ¬ 
πουργού Εθνικής Άμυνας." 

2. Μετά την παράγραφο 8 του άρθρου 22 του ν. 
2439/1996 (ΦΕΚ 219 Α') προστίθεται παράγραφος 8α ως 
εξής: 

"8.α. Οι Αντιστράτηγοι - Αντιναύαρχοι - Αντιπτέραρχοι, 
οι οποίοι είχαν αποστρατευθεί αρχικά στο βαθμό του Υ¬ 
ποστράτηγου - Υποναύαρχου - Υποπτέραρχου, σύμφωνα 
με τις συνδυασμένες διατάξεις των παραγράφων 3δ'του 
άρθρου 21 και 1 του άρθρου 22 με το βαθμό του Αντι¬ 
στράτηγου - Αντιναύαρχου - Αντιπτέραρχου, σε απο¬ 
στρατεία τους απενεμήθη επίτιμή τίτλος και στη συνέχεια 
προήχθησαν σε Αντιστράτηγους - Αντιναύαρχους - Αντι- 
πτέραρχους, κατόπιν επανάκρισης ή επανάληψης της 
κρίσης τους, σύμφωνα με τις συνδυασμένες διατάξεις 
του άρθρου 19 και της παραγράφου 4γ'του άρθρου 20, 
χωρίς να έχουν υπηρετήσει σε οργανικές θέσεις του βαθ¬ 
μού αυτού, διατηρούν τον επί τιμή τίτλο της θέσης που 
τους έχει απονεμηθεί με το αρχικό προεδρικό διάταγμα α¬ 
ποστρατείας τους. Στις διατάξεις της παρούσας παρα¬ 
γράφου υπάγονται και οι Αντιστράτηγοι - Αντιναύαρχοι - 
Αντιπτέραρχοι που πληρούν τις προϋποθέσεις με τους 
παραπάνω και έχουν αποστρατευθεί, με τις διατάξεις του 
ν.δ. 178/1969 (ΦΕΚ 71 Α'), όπως τροποποιήθηκε μεταγε¬ 
νέστερα." 

3. Στα στοιχεία θ' και ι'της περιόδου β (2) της παραγρά¬ 
φου 2 του άρθρου 1 του ν. 2439/1996 (ΦΕΚ219 Α') μετά τη 
λέξη "Διαβιβάσεων" προστίθενται οι λέξεις "Αεροπορίας 
Στρατού". 

4. Στις υποπαραγράφους 3ι' και 3κ' του άρθρου 4 του 
ν.δ. 445/1974 (ΦΕΚ 160 Α') μετά τη λέξη "Διαβιβάσεων" 
προστίθενται οι λέξεις "Αεροπορίας Στρατού". 

5. Στο άρθρο 11 του ν. 1911/1990 (ΦΕΚ 166 Α') προστί¬ 
θεται παράγραφος 5 ως εξής: 

"5. Οι Σχολές Μονίμων Υπαξιωματικών ανήκουν στην α¬ 
νώτερη βαθμίδα της Τριτοβάθμιας Εκπαίδευσης. Όσοι α¬ 
ποφοίτησαν από αυτές θεωρούνται απόφοιτοι Ανώτερων 
Στρατιωτικών Σχολών, εφόσον κέκτηντο πριν την εισαγω¬ 
γή τους σε αυτές απολυτήριο Λυκείου ή εξαταξίου Γυ- 
μνασίου και εισήλθαν σε αυτές κατόπιν εξετάσεων." 

6. Το πρώτο εδάφιο της παραγράφου 3δ'του άρθρου 4 
του α.ν. 969/1946 (ΦΕΚ 57 Α'), όπως η παράγραφος αυτή 
αντικαταστάθηκε από το άρθρο 1 του ν. 650/1977 (ΦΕΚ 
205 Α'), αντικαθίσταται ως εξής: 

"Οι αποφοιτούντες επιτυχώς εκ της Σχολής ονομάζο¬ 
νται μόνιμοι σμηνίες της ειδικότητας Ραδιοναυτίλου." 

7. Στην παράγραφο 19 του άρθρου 5 του ν. 2292/1995 
(ΦΕΚ 35 Α') προστίθενται τα ακόλουθα εδάφια: 

"Ο κανονισμός Ελλήνων Ακολούθων (Άμυνας, Στρατού 
Ξηράς, Ναυτικού, Αεροπορίας) ρυθμίζει όλα τα θέματα 
που αφορούν την υπαγωγή και το καθεστώς των Ελλήνων 

Ακολούθων στο εξωτερικό με σκοπό τη συντονισμένη και 
αποδοτική εκτέλεση της αποστολής τους. Κυρώνεται με 
κοινή απόφαση των Υπουργών Εθνικής Άμυνας και Εξω¬ 
τερικών, ύστερα από πρόταση του ΣΑΓΕ. Αυτή δεν δημο¬ 
σιεύεται στην Εφημερίδα της Κυβερνήσεως." 

Άρθρο 20 

1. Στο Υπουργείο Εθνικής Άμυνας καταρτίζεται και τη¬ 
ρείται Μητρώο Κατασκευαστών Αμυντικού Υλικού, το ο¬ 
ποίο θα περιλαμβάνει νομικά πρόσωπα που εδρεύουν 
στην Ελλάδα και έχουν τη δυνατότητα να κατασκευάσουν 
αμυντικά υλικά. 

2. Η ένταξη μιας εταιρίας στο Μητρώο Κατασκευαστών 
Αμυντικού Υλικού αποτελεί απαραίτητη προϋπόθεση για 
τη συμμετοχή της, δια διαγωνισμού ή δι’ απευθείας ανά¬ 
θεσης έργου, στις προμήθειες ή στις αναθέσεις κατα¬ 
σκευής ή επισκευής αμυντικού υλικού του Υπουργείου Ε¬ 
θνικής Άμυνας. 

3. Με προεδρικό διάταγμα που εκδίδεται μέσα σε έξι μή¬ 
νες από την έναρξη ισχύος του νόμου αυτού, ύστερα από 
πρόταση του Υπουργού Εθνικής Άμυνας, καθορίζονται ο 
φορέας τήρησης του Μητρώου Κατασκευαστών Αμυντι¬ 
κού Υλικού, οι όροι και οι προϋποθέσεις εγγραφής και 
διαγραφής μιας εταιρίας από αυτό, ο τρόπος τήρησής 
του, ρυθμίσεις σχετικά με τη μεταβατική περίοδο μέχρι 
την έναρξη λειτουργίας του μητρώου, καθώς και κάθε άλ¬ 
λο στοιχείο απαραίτητο για τη λειτουργία του. 

Άρθρο 21 

1. Στο τέλος της περ. α'της παραγράφου 1 του άρθρου 
Ιθτου ν.δ. 1044/1971, προστίθενται τρίτο και τέταρτο ε¬ 
δάφια, ως εξής: 

"Με τα άγαμα θήλεα τέκνα εξομοιούνται και οι διαζευγ¬ 
μένες θυγατέρες, εφόσον συντρέχουν αθροιστικά οι εξής 
προϋποθέσεις: 

αα) Ο γάμος τους να λύθηκε με κοινή υπαιτιότητα ή με 
υπαιτιότητα του συζύγου ή από λόγο που δεν αφορά α¬ 
ποκλειστικά στο πρόσωπό τους ή με συναινετικό διαζύ¬ 
γιο. 

ββ) Να μην έχουν μηνιαίο εισόδημα από το Δημόσιο ή 
τον ευρύτερο δημόσιο τομέα μεγαλύτερο από το κατώ- 
τατο όριο σύνταξης του Δημοσίου, όπως αυτό ισχύει κά¬ 
θε φορά. 

γγ) Να μην έχουν εκάστοτε φορολογητέο εισόδημα από 
οποιαδήποτε άλλη πηγή μεγαλύτερο από το παραπάνω 
καθοριζόμενο κατώτατο όριο, ούτε να λαμβάνουν δια¬ 
τροφή για τις ίδιες από τον πρώην σύζυγό τους. 

δδ) Να μην λαμβάνουν σύνταξη από οποιονδήποτε α¬ 
σφαλιστικό οργανισμό, πλην όσων συνταξιοδοτούνται με 
βάση τις διατάξεις του άρθρου 9 παρ. 1 του ν. 1654/1986 
και του ν.δ. 666/1970." 

Οι διατάξεις της παρ. 2 του παρόντος άρθρου εφαρμό¬ 
ζονται αναλογικά και στην περίπτωση των διαζευγμένων 
θυγατέρωντου προηγούμενου εδαφίου. 

2. Η παράγραφος 2 εδάφιο πρώτο του άρθρου 25 του 
ν.δ. 1044/1971, όπως αντικαταστάθηκε από την παρ. 1 
του άρθρου 11 τουν. 1043/1980 (ΦΕΚ 87 Α'), τροποποιεί¬ 
ται ως εξής: 

"Στις σχολάζουσες θέσεις περιπτέρων εντός των κε¬ 
ντρικών ζωνώντων πόλεων αποκαθίστανται ανάπηροι πο¬ 
λέμου, ανάπηροι επιχειρήσεων Κύπρου, όπως ορίζεται 
στο άρθρο 1 εδάφιο ε', με ποσοστό αναπηρίας 100% και 


οι στρατιωτικοί ανάπηροι του ν. 1370/1944 με ποσοστό α¬ 
ναπηρίας 100%, προτιμουμένων εκ τούτων των τυφλών 
και παραπληγικών." 

Άρθρο 22 

1. Με κοινή υπουργική απόφαση των Υπουργών Εθνικής 
Άμυνας και Οικονομικών δημιουργείται Ειδικός, εκτός 
προϋπολογισμού, Άογαριασμός διεπόμενος από τις δια¬ 
τάξεις του ν. 2771/1999 για τη χρηματοδότηση ερευνητι¬ 
κών προγραμμάτων και μελετών της Γεωγραφικής Υπη¬ 
ρεσίας Στρατού, της Υδρογραφικής Υπηρεσίας του Πο¬ 
λεμικού Ναυτικού, της Εθνικής Μετεωρολογικής 
Υπηρεσίας, των Ανώτατων Στρατιωτικών Εκπαιδευτικών 
Ιδρυμάτων, των Ερευνητικών Κέντρων και των Νοσοκο¬ 
μειακών Μονάδων των Ενόπλων Δυνάμεων και των Αμυ¬ 
ντικών Βιομηχανιών αρμοδιότητας του Υπουργείου Εθνι¬ 
κής Άμυνας. 

2. Οι διατάξεις του άρθρου 34 του ν. 2682/1999 (ΦΕΚ 16 
Α', 8.2.1999) εφαρμόζονται αναλόγως και στο πολιτικό 
προσωπικό που ανήκει στην Εθνική Μετεωρολογική Υπη¬ 
ρεσία (Ε.Μ.Υ.). Με απόφαση των Υπουργών Εθνικής Άμυ¬ 
νας, Οικονομικών και Μεταφορών και Επικοινωνιών θα κα¬ 
θοριστεί η διαδικασία και ο τρόπος εφαρμογής των δια¬ 
τάξεων, καθώς και κάθε άλλη λεπτομέρεια που αφορά τις 
κατηγορίες των δικαιούχων και το ύψος του ποσού που 
τους αναλογεί. 

3. Ο χρόνος της προβλεπόμενης από το άρθρο 7 παρ. 1 
του ν. 1032/1971 (ΦΕΚ 232 Α'), όπως αυτό αντικαταστά- 
θηκε και ισχύει σήμερα, άδειας κύησης - τοκετού αυξάνε¬ 
ται από τους δώδεκα (12) μήνες στους δεκατέσσερις (14) 
μήνες. 

4. Στο άρθρο 7του ν. 1032/1971 (ΦΕΚ 232 Α'), όπως αυ¬ 
τό αντικαταστάθηκε και ισχύει σήμερα, προστίθεται πα¬ 
ράγραφος 7 ως εξής: 

"7. Στο γυναικείο στρατιωτικό προσωπικό, που υπηρετεί 
στις Ένοπλες Δυνάμεις με οποιαδήποτε ιδιότητα, χορη¬ 
γείται ύστερα από αίτηση τρίμηνη ειδική άδεια λόγω υιο¬ 
θεσίας, εφόσον το υιοθετημένο τέκνο είναι ηλικίας έως 
και έξι ετών, με απόφαση του Αρχηγού του οικείου Γενι¬ 
κού Επιτελείου. Η άδεια αυτή χορηγείται μετά την ολο¬ 
κλήρωση της διαδικασίας υιοθεσίας και ισχύουν γι’ αυτήν 
οι ίδιοι όροι των παραγράφων 2 και 3 του παρόντος άρ¬ 
θρου." 

Άρθρο 23 

Από την έναρξη ισχύος του παρόντος νόμου καταργού- 
νται: 

α. Η παράγραφος 3 του άρθρου 1 του ν. 1105/1980 (ΦΕΚ 
299 Α'). 

β. Ο ειδικός λογαριασμός του Μ.Τ.Σ. επαγγελματικής 
αποκατάστασης των τέκνων των μετόχων του, που ιδρύ¬ 
θηκε από το ν.δ. 312/1974 (ΦΕΚ45Α'), οι δε πόροι αυτού 
περιέρχονται στους πόρους του Μ.Τ.Σ.. 

γ. Το άρθρο 2 του ν.δ. 2554/1953 (ΦΕΚ 230 Α'). 

δ. Η περίοδος δ' του πρώτου εδαφίου του άρθρου 2 του 
π.δ. της 21/31.10.1932 "Κωδικοποίηση διατάξεων νόμων 
για το Μ.Τ.Ν." (ΦΕΚ 387 Α'), όπως το άρθρο αυτό αντικα- 
ταστάθηκε από το άρθρο 2 του α.ν. 1005/1937 (ΦΕΚ 520 
Α') και το άρθρο 18 του ίδιου προεδρικού διατάγματος, ό¬ 
πως αυτό τροποποιήθηκε και αντικαταστάθηκε από το 
άρθρο 10 του α.ν. 1005/1937 (ΦΕΚ 520 Α') και το άρθρο 2 
του ν.δ. 3967/1959 (ΦΕΚ 176 Α'). 

ε. Οι παράγραφοι 7 του άρθρου 3 και 3 του άρθρου 9 
του α.ν.1988/1939 (ΦΕΚ 414 Α'), όπως αυτές αντικατα- 
στάθηκαν αντίστοιχα από την παράγραφο 2 του άρθρου 
2 και την παράγραφο 1 του άρθρου 4του ν.δ. 3981/1959 
(ΦΕΚ 193 Α'). 

στ. Η περίοδος ε' της παραγράφου 6 του άρθρου 9 του 
α.ν.1988/1939 (ΦΕΚ 414 Α'), όπως η παράγραφος αυτή 
συμπληρώθηκε και αντικαταστάθηκε αντίστοιχα από το 
άρθρο 4 του α.ν. 2163/1939 (ΦΕΚ 562 Α') και την παρά¬ 
γραφο 2 του άρθρου 4του ν.δ. 3981/1959 (ΦΕΚ 193 Α'). 

ζ. Η παράγραφος 8 του άρθρου 1 του ν.δ. 2454/ 1953 
(ΦΕΚ 172 Α'). 

η. Η παράγραφος 8 του άρθρου 66 του ν.δ. 1400/1973 
(ΦΕΚ 114 Α'), όπως αντικαταστάθηκε από το άρθρο 2 του 
ν. 270/1976 (ΦΕΚ 46 Α'), οι δε επόμενες παράγραφοι 9, 
10,11 και 12 αναριθμούνται αντίστοιχα σε 8, 9, 10 και 11. 
θ. Το β.δ. της 9.12.1955 (ΦΕΚ 346 Α'). 
ι. Η παράγραφος 3 του άρθρου 1 του ν.δ. 62/1968 (ΦΕΚ 
303 Α'), αναριθμουμένων των παραγράφων 4 και 5 του ί¬ 
διου άρθρου σε 3 και 4 αντίστοιχα. 

ια. Η παράγραφος 9 του άρθρου 4 του ν.δ. 445/1974 
(ΦΕΚ 160 Α'), η οποία προστέθηκε με το άρθρο 1 του ν. 
744/1977 (ΦΕΚ318Α'). 

ιβ. Η παράγραφος 2 του άρθρου 1 του ν. 1763/1988 
(ΦΕΚ 57 Α'), όπως το άρθρο αυτό αντικαταστάθηκε με το 
άρθρο 3 του ν. 2510/1997 (ΦΕΚ 136 Α'). 

ιγ. Ο α.ν. 349/1968 (ΦΕΚ 75 Α'), καθώς και κάθε άλλη γε¬ 
νική ή ειδική διάταξη που αντίκειται στις διατάξεις του πα¬ 
ρόντος ή ρυθμίζει διαφορετικά τα θέματα που ρυθμίζο¬ 
νται με το νόμο αυτόν. 

Άρθρο 24 

1. Στο άρθρο 22 του ν. 2439/1996 (ΦΕΚ 219 Α') η παρά¬ 
γραφος 1γ αντικαθίσταται ως εξής: 

"1γ. Ο ανώτερος βαθμός προβλέπεται εν ενεργεία γι' 
αυτούς όπως στο άρθρο 3 και στην παράγραφο 17 του 
άρθρου 20 ορίζεται. Οι προϋποθέσεις αυτές δεν απαι¬ 
τούνται για τους Υποναυάρχους - Υποπτεράρχους Μηχα¬ 
νικούς, οι οποίοι, κατ’ εξαίρεση, δύναται να προαχθούν 
στον εν αποστρατεία βαθμό του Αντιναυάρχου - Αντιπτε- 
ράρχου αντίστοιχα. 11 

2. Η ανωτέρω διάταξη έχει εφαρμογή από τις ετήσιες 
τακτικές κρίσεις έτους 2001 - 2002. 

Άρθρο 25 

Στην παράγραφο 12 του άρθρου 25 του ν. 2439/1996 
(ΦΕΚ 219 Α') προστίθεται υποπαράγραφος γ' ως εξής: 

"γ. Για την εφαρμογή των ανωτέρω υποπαραγράφων 
δεν ισχύει ο περιορισμός της παραγράφου 11 του άρ¬ 
θρου 11 του παρόντος νόμου. 11 

Άρθρο 26 

α. Οι θέσεις καθηγητών Φυσικής Αγωγής της Σχολής Ι¬ 
κάρων που προβλέπονται στη διάταξη της παραγράφου 2 
του άρθρου 2 του π.δ. 769/1981, όπως έχει τροποποιηθεί 
και ισχύει, μετατρέπονται από κατηγορία Τεχνικής Εκπαί¬ 
δευσης (ΤΕ 3) (τέως ΑΡ 3) σε θέσεις κατηγορίας Πανεπι¬ 
στημιακής Εκπαίδευσης (ΠΕ) Καθηγητών Φυσικής Αγω¬ 
γής και Αθλητισμού. 

β. Οι ήδη υπηρετούντες που αναφέρονται στο προη¬ 
γούμενο εδάφιο, εφόσον κατέχουν πτυχίο πανεπιστημια¬ 
κού επιπέδου, κατατάσσονται αυτοδίκαια στις θέσεις της 


κατηγορίας Πανεπιστημιακής Εκπαίδευσης με το βαθμό 
που κατέχουν. 

Άρθρο 27 

1. Μετά το άρθρο 9 του ν. 2292/1995 (ΦΕΚ 35 Α') προ¬ 
στίθεται άρθρο 9Α ως εξής: 

"Άρθρο 9 Α 

1. Στο Υπουργείο Εθνικής Άμυνας συνιστάται και λει¬ 
τουργεί Μονάδα Διαχείρισης Κρίσεων, που υπάγεται α¬ 
πευθείας στον Υπουργό. 

2. Αρμοδιότητα της Μονάδας Διαχείρισης Κρίσεων εί¬ 
ναι η διαμόρφωση διαδικασιών ανάλυσης και αξιολόγη¬ 
σης για την αντιμετώπιση διαφόρων μορφών κρίσεων, 
που παρουσιάζονται στο εγγύς ή ευρύτερο περιβάλλον 
και είναι δυνατόν να επηρεάσουν την ασφάλεια ή τις σχέ¬ 
σεις της χώρας με όμορα κράτη, καθώς και η έγκαιρη και 
ακριβής διακρίβωση ενδεχόμενων προκλήσεων, κινδύ¬ 
νων και απειλών για την εθνική άμυνα και την ασφάλεια 
της χώρας και η ενημέρωση της πολιτικής ηγεσίας του Υ¬ 
πουργείου Εθνικής Άμυνας. Η Μονάδα Διαχείρισης Κρί¬ 
σεων συνεργάζεται με τους αρμόδιους φορείς του Επιτε¬ 
λείου του Υπουργού Εθνικής Άμυνας, του Γενικού Επιτε¬ 
λείου Εθνικής Άμυνας και με αντίστοιχες υπηρεσίες 
άλλων συναρμόδιων Υπουργείων. 

3. Με απόφαση του Υπουργού Εθνικής Άμυνας καθο¬ 
ρίζονται η οργάνωση, διάρθρωση και λειτουργία της 
Μονάδας Διαχείρισης Κρίσεων, η σύνθεσή της από πο¬ 
λιτικό και στρατιωτικό προσωπικό του Υπουργείου Ε¬ 
θνικής Άμυνας εντός των εκάστοτε προβλεπόμενων ορ¬ 
γανικών θέσεων του Υπουργείου, καθώς και κάθε άλλη 
αναγκαία λεπτομέρεια για την εφαρμογή του άρθρου 
αυτού." 

Άρθρο 28 

1. Η παράγραφος 9του άρθρου 1 του ν. 2439/1996 (ΦΕΚ 
219 Α') τροποποιείται ως εξής: 

"9. Αξιωματικοί των Κοινών Σωμάτων είναι οι ανήκοντες 
στα Σώματα Στρατολογικό, Θρησκευτικό, Δικαστικών 
Γραμματέων και Οικονομικών Επιθεωρητών." 

2. Με προεδρικό διάταγμα, που εκδίδεται μετά από πρό¬ 
ταση του Υπουργού Εθνικής Άμυνας, μετά από εισήγηση 
του Συμβουλίου Αρχηγών των Γενικών Επιτελείων, καθο¬ 
ρίζεται η υπαγωγή, η αποστολή, η συγκρότηση, η προέ¬ 
λευση του νεοεισερχόμενου προσωπικού, η διαδικασία 
και τα κριτήρια μετάταξης στο Σώμα Οικονομικών Επιθε¬ 
ωρητών, η εξέλιξη, η αρχαιότητα, η φοίτηση σε σχολεία, 
ο χρόνος διοικήσεως, καθώς και κάθε άλλη αναγκαία λε¬ 
πτομέρεια σχετική με το Σώμα Οικονομικών Επιθεωρη¬ 
τών. 

3. Από τη θέση σε ισχύ του προεδρικού διατάγματος, 
που αναφέρεται στην παράγραφο 2 του παρόντος άρ¬ 
θρου, καταργείται ο ν. 743/1948 (ΦΕΚ 189 Α'), το π.δ. 
399/1977 (ΦΕΚ 124 Α'), όπως ισχύει σήμερα, καθώς και 
κάθε άλλη γενική ή ειδική διάταξη που είναι αντίθετη με 
τις ρυθμίσεις του παρόντος άρθρου. 

Άρθρο 29 

1. Στο Μετοχικό Ταμείο Αεροπορίας (Μ.Τ.Α.) συστήνε- 
ται ειδικός λογαριασμός για την ίδρυση Ειδικού Κλάδου 
Οικονομικής Ενίσχυσης Μερισματούχων Μ.Τ.Α. 
(Ε.Κ.Ο.Ε.Μ.Α.). 

2. Στον από την προηγούμενη παράγραφο ιδρυόμενο 
κλάδο περιέρχονται οι ακόλουθοι πόροι: 

α. Μηνιαία εισφορά του εν ενεργεία στρατιωτικού προ¬ 
σωπικού της Πολεμικής Αεροπορίας, σε ποσοστό ένα 
τοις εκατό (1%) στις αποδοχές επί των οποίων υπολογίζε¬ 
ται και η μηνιαία υπέρ Μ.Τ.Α. κράτηση. 

β. Μηνιαία εισφορά των μερισματούχων του Μ.Τ.Α., α- 
νερχόμενη σε ποσοστό δύο τοις εκατό (2%) επί του κατα¬ 
βαλλόμενου σε αυτούς μηνιαίου μερίσματος από το 
Μ.Τ.Α.. 

γ. Κρατήσεις ποσοστού τρία τοις εκατό (3%) ως κατω¬ 
τέρω: 

(1) Επί των ημερήσιων αποζημιώσεων εκτός έδρας των 
οπωσδήποτε μετακινούμενων στο εσωτερικό ή εξωτερικό 
στρατιωτικών της Πολεμικής Αεροπορίας. 

(2) Επί των οδοιπορικών εξόδων μεταθέσεως των ανω¬ 
τέρω στρατιωτικών βάσει των εκάστοτε ισχυουσών δια¬ 
τάξεων. 

(3) Επί των καταβαλλόμενων πάσης φύσεως αποζημιώ¬ 
σεων εξωτερικού στο στρατιωτικό προσωπικό που υπη¬ 
ρετεί στο εξωτερικό. 

δ. Δωρεές, κληρονομιές, κληροδοτήματα και κάθε άλλη 
χαριστική πράξη, που γίνονται για ενίσχυσή του. 

ε. Εισφορές καθοριζόμενες με απόφαση του Υπουργού 
Εθνικής Άμυνας από: 

(1) Κέρδη διαχειρίσεων ιδίων πόρων και γενικά πάσης 
φύσεως εκμεταλλεύσεων εξυπηρετήσεως προσωπικού 
της Πολεμικής Αεροπορίας. 

(2) Προσόδους από μισθώματα στρατιωτικών οικημά¬ 
των και Λεσχών της Πολεμικής Αεροπορίας. 

(3) Προσόδους λόγω παροχής υπηρεσιών και πάσης 
φύσεως διευκολύνσεων - εξυπηρετήσεων της Πολεμικής 
Αεροπορίας σε τρίτους. 

Άρθρο 30 

1. Τα ετήσια έσοδα του ειδικού αυτού νέου λογαρια¬ 
σμού (Ε.Κ.Ο.Ε.Μ.Α.) διανέμονται κατά το επόμενο έτος με 
απόφαση του Αρχηγού Γ.Ε.Α. στους μερισματούχους, με¬ 
τά από πρόταση του Δ.Σ./Μ.Τ.Α. Ποσοστό δέκα τοις εκα¬ 
τό (10%) των ετήσιων εσόδων διατίθεται για ενίσχυση του 
προϋπολογισμού του Ε.Κ.Ο.Ε.Μ.Α. επόμενου έτους. Έ¬ 
ναρξη χορήγησης οικονομικών ενισχύσεων ορίζεται η 
πρώτη Ιανουάριου μετά παρέλευση δύο ετών από τη δη¬ 
μοσίευση του παρόντος νόμου. 

2. Με απόφαση του Υπουργού Εθνικής Άμυνας, που δη¬ 
μοσιεύεται στην Εφημερίδα της Κυβερνήσεως, μετά από 
πρόταση του Γ ενικού Επιτελείου Αεροπορίας, ρυθμίζεται 
η οργάνωση, η λειτουργία και διαχείριση του κεφαλαίου 
του Ε.Κ.Ο.Ε.Μ.Α.. Επίσης ρυθμίζεται ο ελάχιστος χρόνος 
συμμετοχής και η εισφορά αναγνώρισης του υπολειπό- 
μενου χρόνου στις περιπτώσεις μερισματούχων, η διαδι¬ 
κασία χορηγήσεως και ο τρόπος υπολογισμού της κατα¬ 
βαλλόμενης στους δικαιούχους οικονομικής ενίσχυσης, 
καθώς και κάθε άλλη λεπτομέρεια για την εφαρμογή του 
παρόντος. 

3. Η διαχείριση του Ε.Κ.Ο.Ε.Μ.Α. και η λογιστική παρα¬ 
κολούθηση γίνεται από το Μ.Τ.Α. με κατάλληλα οργανω¬ 
μένη υπηρεσία, η οποία στελεχώνεται αποκλειστικά από 
στρατιωτικό προσωπικό της Πολεμικής Αεροπορίας, που 
τοποθετείται προς το σκοπό αυτόν και διευθύνεται από α¬ 
νώτερο αξιωματικό Οικονομικού Σώματος της Πολεμικής 
Αεροπορίας. 


4. Από την έναρξη ισχύος του παρόντος νόμου, με μέρι¬ 
μνα του Μετοχικού Ταμείου Αεροπορίας να ανοιχθεί τρα¬ 
πεζικός λογαριασμός στην Τράπεζα της Ελλάδος ή άλλο 
αναγνωρισμένο τραπεζικό ίδρυμα για την εξυπηρέτηση 
του Ειδικού Λογαριασμού, 

Άρθρο 31 

1. Στο Μετοχικό Ταμείο Ναυτικού (Μ.Τ.Ν.) συστήνεται 
ειδικός λογαριασμός για την ίδρυση Ειδικού Κλάδου Οι¬ 
κονομικής Ενίσχυσης Μερισματούχων Μ.Τ.Ν. που προέρ¬ 
χονται από το Πολεμικό Ναυτικό (Ε.Κ.Ο.Ε.Μ.Π.Ν.). 

2. Ο Κλάδος της προηγούμενης παραγράφου έχει τους 
εξής πόρους: 

α. Μηνιαία εισφορά του εν ενεργεία στρατιωτικού προ- 
σωπικούτου Πολεμικού Ναυτικού, σεποσοστό ένα τοις ε¬ 
κατό (1 %) στις αποδοχές επίτων οποίων υπολογίζεται και 
η μηνιαία υπέρ Μ.Τ.Ν. κράτηση. 

β. Μηνιαία εισφορά των μερισματούχωντου Μ.Τ.Ν. που 
προέρχονται από το Πολεμικό Ναυτικό, ανερχόμενη σε 
ποσοστό πέντε τοις εκατό (5%) επί του καταβαλλόμενου 
σε αυτούς μηνιαίου μερίσματος από το Μ.Τ.Ν.. 

γ. Κρατήσεις ποσοστού πέντε τοις εκατό (5%) ως κατω¬ 
τέρω: 

(1) Επίτων ημερήσιων αποζημιώσεων εκτός έδρας των 
οπωσδήποτε μετακινούμενων στο εσωτερικό ή εξωτερικό 
στρατιωτικών του Πολεμικού Ναυτικού. 

(2) Επί των οδοιπορικών εξόδων μεταθέσεως των ανω¬ 
τέρω στρατιωτικών βάσει των εκάστοτε ισχυουσών δια¬ 
τάξεων. 

(3) Επί των καταβαλλόμενων πάσης φύσεως αποζημιώ¬ 
σεων εξωτερικού στο στρατιωτικό προσωπικό που υπη¬ 
ρετεί στο εξωτερικό. 

δ. Δωρεές, κληρονομιές, κληροδοτήματα και κάθε άλλη 
χαριστική πράξη, που γίνονται για ενίσχυσή του. 

ε. Εισφορές καθοριζόμενες με απόφαση του Υπουργού 
Εθνικής Άμυνας από: 

(1) κέρδη διαχειρίσεων ιδίων πόρων, εξυπηρετήσεις 
τρίτων και εκμεταλλεύσεων και του Πολεμικού Ναυτικού 
καθώς και κρατήσεις από δαπάνες των εν λόγω πόρων. 

(2) προσόδους από μισθώματα στρατιωτικών οικημά¬ 
των του Πολεμικού Ναυτικού. 

Άρθρο 32 

1. Τα ετήσια έσοδα του Κλάδου διανέμονται κατά το ε¬ 
πόμενο έτος με έγκριση του Αρχηγού Γ.Ε.Ν. στους μερι- 
σματούχους, κατόπιν εισηγήσεως της Διοικούσας Επι¬ 
τροπής που ορίζεται από το Γ.Ε.Ν. και αποτελείται από 
τον Διευθυντή του Μ.Τ.Ν., τον Διευθυντή του Ε.Κ.Ο.Ε. 
Μ. Π. Ν. και έναν ανώτερο αξιωματικό του Οικονομικού Σώ¬ 
ματος που υπηρετεί στο Γ.Ε.Ν.. Ποσοστό δέκα τοις εκατό 
(10%) των ετήσιων εσόδων διατίθεται για ενίσχυση του 
προϋπολογισμού του Κλάδου του επόμενου έτους. Έ¬ 
ναρξη χορήγησης οικονομικών ενισχύσεων ορίζεται η 
πρώτη Ιανουάριου μετά παρέλευση δύο ετών από τη δη¬ 
μοσίευση του παρόντος νόμου. 

2. Με απόφαση του Υπουργού Εθνικής Άμυνας, που δη¬ 
μοσιεύεται στην Εφημερίδα της Κυβερνήσεως, μετά από 
πρόταση του Γενικού Επιτελείου Ναυτικού, ρυθμίζεται η 
οργάνωση, η λειτουργία και διαχείριση του κεφαλαίου 
του Κλάδου. Επίσης ρυθμίζεται ο ελάχιστος χρόνος συμ¬ 
μετοχής και η εισφορά αναγνώρισης του υπολειπόμενου 
χρόνου στις περιπτώσεις μερισματούχων, η διαδικασία 

χορηγήσεως και ο τρόπος υπολογισμού της καταβαλλό¬ 
μενης στους δικαιούχους οικονομικής ενίσχυσης, καθώς 
και κάθε άλλη λεπτομέρεια για την εφαρμογή του παρό¬ 
ντος. 

3. Η διαχείριση του Κλάδου και η λογιστική παρακολού¬ 
θηση γίνεται από υπηρεσία του Μ.Τ.Ν., η οποία στελεχώ¬ 
νεται αποκλειστικά από στρατιωτικό προσωπικό του Πο¬ 
λεμικού Ναυτικού, που υπηρετεί στο Μ.Τ.Ν., παράλληλα 
με τα λοιπά καθήκοντά του και διευθύνεται από ανώτερο 
αξιωματικό του Οικονομικού Σώματος του Πολεμικού 
Ναυτικού. 

4. Απάτην έναρξη ισχύος του παρόντος νόμου, με μέρι¬ 
μνα του Μετοχικού Ταμείου Ναυτικού να ανοιχθεί τραπε¬ 
ζικός λογαριασμός στην Τράπεζα της Ελλάδος για την ε¬ 
ξυπηρέτηση του Κλάδου. 


πό τη δημοσίευσή του στην Εφημερίδα της Κυβερνήσε- 
ως, εκτός αν διαφορετικά ορίζεται στις επί μέρους διατά¬ 
ξεις του. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 

Αθήνα, 22 Μάίόυ 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ 

Β. ΠΑΠΑΝΔΡΕΟΥ ΑΠ.-ΑΘ. ΤΣΟΧΑΤΖΟΠΟΥΛΟΣ 


Άρθρο 33 

1. Υπολογίζεται ως χρόνος στρατιωτικής υπηρεσίας ο 
μετά την ορκωμοσία τους χρόνος φοίτησης στις παρα¬ 
γωγικές σχολές αξιωματικών και υπαξιωματικώντων Ενό¬ 
πλων Δυνάμεων, για όσους μαθητές (Ευέλπιδες, Ναυτι¬ 
κούς Δοκίμους, Ικάρους, μαθητές Σ.Σ.Α.Σ., μαθητές 
Σ.Μ.Υ., Δοκίμους Υπαξιωματικούς-Κελευστές Πολεμικού 
ναυτικού και μαθητές Σ.Τ.Υ.Α. καιΣ.Υ.Δ.) απομακρύνονται 
ή απολύονται ή αποβάλλονται εξαιτίας οποιουδήποτε λό¬ 
γου. Όσοι από τους παραπάνω κατά την έναρξη της ι¬ 
σχύος του παρόντος υπηρετούν ήδη στις Ένοπλες Δυνά¬ 
μεις για την εκπλήρωση των στρατιωτικών τους υποχρε¬ 
ώσεων, απολύονται εφόσον, σύμφωνα με τις διατάξεις 
του προηγούμενου εδαφίου, συμπληρώσουν τηνπροβλε- 
πόμενη κατά περίπτωση στρατιωτική υποχρέωση. 

2. Η διάταξη της προηγούμενης παραγράφου ισχύει α¬ 
ναλογικά και για τους απολυόμενους πριν την πενταετία 
εθελοντές πενταετούς υπηρεσίας. 

Άρθρο 34 

Η ισχύς των διατάξεων του παρόντος νόμου αρχίζει α¬ 


ΕΞΩΤΕΡΙΚΩΝ 

Γ.Α. ΠΑΠΑΝΔΡΕΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΝ/ΝΟΣ ΛΑΛΙΩΤΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΓΙΑΝ. ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 

ΥΓΕΙΑΣ ΚΑΙ ΠΡΟΝΟΙΑΣ 

Α. ΠΑΠΑΔΟΠΟΥΛΟΣ 


ΔΙΚΑΙΟΣΥΝΗΣ ΕΜΠΟΡΙΚΗΣ ΝΑΥΤΙΛΙΑΣ 

ΜΙΧ.-ΚΩΝ/ΝΟΣ ΣΤΑΘΟΠΟΥΛΟΣ ΧΡΗΣΤΟΣ ΠΑΠΟΥΤΣΗΣ 

ΔΗΜΟΣΙΑΣ ΤΑΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ. ΧΡΥΣΟΧΟΪΔΗΣ ΧΡΗΣΤΟΣ ΒΕΡΕΛΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 23 Μάίόυ 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧ.-ΚΩΝ/ΝΟΣ ΣΤΑΘΟΠΟΥΛΟΣ 




1868 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 
θ-ΓΠ3ίΙ: \Λ/θβΓΠ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























